
A „Kis Lap“ czimü gyermek- 
ujságomnak immáron vagy negy- 
ven kötete sorakozik a polczomon 
--- innen-onnan husz éve, hogy 
alapítottam; és vezetem még ma- 
nap is. Fiatal édes anyák, a kik 
ezen a gyermek-ujságon neveked- 
tek, most a maguk csemetéivel 
járulnak elém, sorozzam be őket 
is a ,Kis Lap" zászlója alá. 

Természetes, hogy e hosszú 
idő alatt az apró kezeken elpusz- 
tult a példányok legtöbbje. A fel- 
nőtt, aki a könyvét szereti: meg- 
kiméli. A gyermek, aki a könyvét 


szereti : elpusztítja. [nnen van, 

hogy csupán közkönyvtárakban s egyes családokban lesz 
tán meg csonkitatlan a „Kis Lap“-nak mind a negyven 
kötete. Nem fognak hiusággal vádolni, amidőn veszte- 
ségnek mondom, ha örökre elkallódott, vagy csak hiá- 
nyos volna is nagy összege azon nagyobb és kisebb 
közleményeknek, melyeket ezekben a kötetekben halomra 
hordottam. 

A „Kis Lap“ legrégibb köteteiből, ujabb és gondos 
átdolgozásban olyan elbeszéléseket, rajzokat és versikéket 
mentettem ide át, melyek érdemesek rá, hogy állandó 
olvasmányt szolgáltassanak a magyar gyermekvilágnak. 
S ezt a kiadókkal egyetértve, olykép szándékozom foly- 
tatni, hogy a közben régivé lett sorozatnak ismét csak 
a javát vegyük fel e gyüjteménybe. 

De itt meg nem állapodunk. A , Forgó bácsi könyv- 
láránaks bővebbre szabtuk a keretét. Belé akarjuk fog- 
lalni lassanként mind, ami szépet és nemeset, élvezetest 
és tanulságost találunk a népek költészetében s ami 
hosszu időkön át valóban rászolgálván a gyermeki érte- 
lem s érzület fejlesztésére, örök becsénél fogva megér- 
demli, hogy mindenkor ujra, meg ujra fölvegye nevelő 
eszközei közé. Saját nemzeti gyermek- és tündér-meséink- 
hez fognak sorakozni a többi népek válogatott jelesebb 
meséi s az állatmese enyelegve tanitó hangját felváltja 
majd a mondák és történetek lelkesítő, komoly szava. 

Azon leszünk, hogy gyüjteményünk a gyermekirodalom 
remekeinek igazi kincses háza legyen, hol a gondos szüle 
azt megtalálja, amit aggodalom nélkül, szive és izlése 
szerint alkalmazhat 8—14 éves gyermekének irodalmi 
nevelése körül. 


Forgó bácsi. 


»Forgó bácsi könyvtára« egyenlő alakú és ter- 
jedelmü kötetekben, minden kötet számos képpel s 
angol vászonkötésben jelenik meg. Egy-egy kötet 
ára csak 80 kr, 

: Forgó bácsi Könyvtárából« évenkint 6 -8 kötet 
fog megjelenni. 


Az Athenaeum 


irodalmi és nyomdai részvénytársulat 

A KOLIBRI MADÁR 

AZ ARANY HEGY 
ÉS 
A KOLIBRI MADÁR. 


EGY téli estén két leányka, Emma és 
Janka, az egyik nyolcz, a másik hat éves, 
pamlagon heverő atyjukhoz jöttek és fölkér- 
ték, meséljen nekik. 

— Jól van, mondá atyjuk, mesélek, de 
mesém több estén át fog tartani s előre ki- 
jelentem, hogy a mely napon roszul viselitek 
magatokat, annak estéjén nem fogok mesélni. 

— Oh, jók leszünk, jók leszünk! ujjong- 
tak a kis leányok s miután négy éves Samuka 
öcscsük is bámész képpel közéjük állott, az 
apa imigy kezdte meséjét : 


Első est. 


Volt egyszer egy király, annak volt két 
leánya: Márta és Erzsike. Márta gonosz volt, 
szüleinek duzzogva engedelmeskedett, soha 
semmivel sem volt megelégedve és legna- 

gyobb öröme abban telt, ha embert vagy 
állatot kinozhatott. E mellett rendetlen és 
lusta volt, ruháját minduntalan bemocskolta 
vagy elszaggatta s haja mindig borzas volt, 
amiért méltán rutnak találta mindenkit. 

Egészen az ellenkezője volt Erzsike, sze- 
lid és engedelmes, tiszta, munkás és rendes. 
Senkit sem bántott, mindenkin segitett. Ezért 
öt minden ember szerette, mig Mártát senki 
sem állhatta kı. 

Márta tizenhárom, Erzsike tizenegy 
éves volt. 

Egy szép tavaszi napon a környéknek 
gyermekei egybe gyültek a mezőn játszani. 
Fiuk és leányok nagy seregben tanakodtak, 
mit játszanak ? 

— Játsszunk »királyt és királynét!« — 
mondá az egyik. 

— Játsszunk »lakodalmat!« — mondá 
a másik. 

—- Játsszuk mind a kettőt! mondá egy 
harmadik. Válasszunk királyt és királynét. 
A király lesz a vőlegény, a királyné a meny- 
asszony és lesz lakodalom. 

— Jó lesz, jó lesz! tapsolának mindnyá- 
jan és azonnal hozzá is fogtak a kettős vá- 
lasztáshoz. Királynak választották Antalt, egy 
vidám, bátor tekintetű fiut, a szomszéd kı- 
rálynak gyermekét; királynénak pedig a sze- 
lid Erzsikét. 

Márta eleintén azt remélte, hogy őt vá- 
lasztják királynénak; de midőn látta, hogy 
senki sem néz reá, sőt éppen az ő hugát, 
Erzsikét kiáltja mindenki, boszus lett és duz- 
zogva félre vonult. Ez alatt a fiu- és leány- 
sereg nagy öröm-zsivajjal elszéledt a mezőn 
virágot szedni. A fiuk a közeli erdőbül 
galyat hoztak s oltárt csináltak, a leányok 
pedig a gyüjtött virágokkal Erzsikét felko- 
szoruzták. Volt nagy öröm és ujjongás, mi- 
dön az esketés megtörtént; mindenki párt 
keresett s a vidám sereg kitörő örömmel, 
énekelve és tánczolva mulatott a zöld pá- 
Zsiton. 

Csak Márta nem játszott. Durczás képe 
senkinek sem tetszett s ezért nem is hitta Öt 
tánczra senki. E miatt mindig több keserü- 
ség töltötte el szivét. Régóta boszankodott 

azon, hogy Erzsikét mindenki jobban sze- 
reti mint őt, s midőn most még az a szégyen 
is érte, hogy az egész vidék gyermek-serege 
rá sem nézett, s helyette Erzsikét választotta 
királynénak ; midőn a nagy öröm-ujjongást 
hallotta és a felkoszoruzott Erzsikének sze- 
lid arczát öröm és boldogságtól sugározni 
látta, sötét irigység töltötte el s e szavakat 
mormogván : »Megállj, ezért boszut állok !< 
haza sompolygott. 

Távozását senki sem vette észre. Nagy 
volt a jó kedv a mezőn, a gyermekek ki nem 
fogytak a játékból, szaladgáltak, kergetődztek 
véges-végtelen. 

Midőn Márta haza ért, anyja csudál- 
kozva kérdezte, miért hagyta el pajtásait ? 

— Talán durczás voltál megint s nem 
akartak játszani veled? kérdé. 

De Márta ritkán szokott igazat beszélni 
s most is azt hazudta, hogy a feje fáj és szo- 
bájába vonult. 

Itt egy sarokba ülve s arczát öklére 
támasztva, boszuját főzni kezdte. Miután 
igy soká sötét gondolatokba elmerülve ült, 

egyszerre felugrott s haragosan igy kiál- 
tott fel : 

— Nem! Tovább nem türhetem, hogy 
az egész világ Erzsit szeresse, engem pedig 
gyülöljön. A cselédség Erzsinek jár a kedvé- 
ben, engem pedig félre lök; szüleink neki 
csupa jó szót mondanak, engem meg örökké 
szidnak; az idegenek is csak Erzsit dicsérik, 
engem észre sem vesznek. Ma is az egész 
gyermek-sereg csak ő körülötte ujjongott. Hát 
ő mivel jobb nálamnál? Hah, mint villogott 
a szeme a boldogságtól, mig engem a szé- 
gyen majd megfojtott! Nem, ez nem marad- 
hat igy! Tervem készen van; el kell öt vesz- 
tenem! 


Második est. 


Nem messze a király kastélyától, a me- 
zòn tul, egy erdő terült el. Ennek közepén, 
egy kis házban lakott Ferkó, a király er- 
désze, egy sötét tekintetű ember, kitől min- 
den gyermek félt a király udvarában, hova 
reggelenként a konyhára pecsenyének való 
vadat hozott. 

Másnap reggel Márta korán kelt fel, 
össze gyüjtött pénzét magához vette s a 
kertbe ment le. Ezen a kerten szokott Ferkó 
keresztül menni, hogy a konyhába eljusson. 
A kertnek egy sürű lugasában várta őt Márta, 
s midőn Ferkó, szokás szerint, eljött s mel- 
lette elhaladt, Márta öt a lugasba beszólitotta. 

— Szereted a pénzt, Ferkó? kérdé Márta. 

— Hogy ne szeretném, felelé vigyo- 
rogva Ferkó. Lássa, ruházatom rongyos és 
torkomba alig jut ünnepenként egy korty 
ital, pedig a bort szeretem. Ura-atyja ő fel- 
sége roszul fizet, alig jut elég pénzem puska- 
porra, s azt is mind a konyha számára kell 
elpuffogatnom. Adjon a király-kisasszony, 
ha van, megszolgálok érte. 

— Éppen ezért híttalak ide. Adok, még 
pedig sokat. Nézd ezt az erszényt, 100 frt 
van benne. De meg köll előbb érdemelned. 

Annyi pénznek láttára pokoli öröm vil- 
logott Ferkó szemeiből. 

— Megteszek mindent! szólott. Még az 
ördögöt is felhozom a pokolból. 

— De tudsz-e aztán hallgatni? 

— Mint a sir! 

— Ha nem árulod el senkinek, amit 
tenni fogsz, minden évben 5o forintot kapsz, 
amig élsz; ha pedig elárulsz, felakasztanak. 

— Mindenre készen vagyok. 

Ekkor Márta rávette Ferkót, hogy Er- 
zsikét rabolja el és vigye messze a tengeren 
tul, ahonnan soha többé vissza ne térhes- 
sen. Megegyeztek, hogy délután Márta Er- 
zsikével kimegy a mezőre Játszani s elcsalja 
az erdő széléig. Ferkó az erdőből rohanjon 
ki és hurczolja el. 

Ugy is lett. Délután Márta felszólította 
Erzsikét, menjenek a mezőre virágot szedni. 
Erzsi semmit sem gyanitva, örömmel ráállott 
s a két testvér egy ideig játszadozva virágot 
keresgélt, mialatt Márta észrevétlenül köze- 
lebb és közelebb csalta hugát az erdőhöz. 
Már esteledni kezdett s Erzsike intette öt, 
térjenek haza, mert szüleik a hosszu kima- 
radáson aggódni fognak. De Márta biztatta, 
hogy nem lesz baj s kár az ilyen szép időt 
otthon szobában tölteni. 

— Fogjunk még lepkét! Nézd, milyen 

szép tarkák, mondá, s kendőjével csapkodni 
kezdett a levegőben. 

Erzsike is hele merült a kergetésbe. Az 
üldözött lepkék mind az erdő felé menekültek 

s a tűzbe jött Erzsikét egész az erdő széléig 
csalták. Egyszerre onnan egy álarczos em- 
ber rohant ki, Erzsikét megragadta, száját 
kendővel betömte, kezeit hátra kötötte és 
vállára vetvén a sivalkodó kis lányt, vele 
villám-sebességgel az erdőbe vissza futott. 

Márta iszonyu ijedséget szinlelt és si- 
koltozva haza rohant. Itt, mintha eszméletét 
vesztette volna, lerogyott és soká nem tud- 
ták magához tériteni. Az álnok leány szük- 
ségesnek tartotta minél tovább hallgatni, 
hogy az alatt Ferkó Erzsikét jó mesz- 
sze vihesse. Ezért tetteté, mintha elájult 
volna. 

— Mi bajod? kérdé aggódva atyja. Hol 
van Erzsike ? 

— Mi történt vele? sikoltozá rémülten 
az anyja. 

Végre nagysokára felnyitotta szemeit, s 
mintha még mindig meg volna rémülve, sza- 
kadozott hangon elbeszélte, hogy Erzsit egy 
ember az erdőbe magával ragadta. 

Ezt hallván a király, mint a villám az 
udvaron termett és harsogó trombita-szóval 

hirtelen minden katonáját előparancsolta. 
Azokkal együtt maga is lóra pattanván, ked- 
ves leányát keresni az erdő felé elvágtatott. 

Ezalatt Ferkó Erzsikét az erdő mélyébe 
vitte és száját, hogy kiabálni ne tudjon, még 
egyszer erősen betömvén, egy odvas fának 
üregébe elrejtette. Maga haza ment erdei há- 
zikójába és várta a királyt, mert tudta, hogy 
az nem sokára üzöbe veszi a rablót és az 
erdész házához is eljön tudakozódni. 

És csakugyan nemsokára nagy zajjal 
lett tele az erdő, a király vágtatva jött kato- 
náival s habzó paripáját az erdész lakánál 
megállitá. Ferkó csudálkozva állott háza 
előtt, mintha semmit sem tudna. 

— Nem láttál egy embert, aki Erzsi 
leányomat magával hurczolta? kérdé a király. 

Ferkónak hazudnia kellett, hogy a kı- 
rályt tévutra vezesse s azért igy felelt : 

— Embert láttam, de nem egyet, hanem 
igen sokat. Lóháton voltak s az egyik vitt 
magával valamit; de hogy az Erzsike ő fen- 
sége volt-e, azt nem láthattam. 

— Merre mentek ? 

— Egyenest erre éjszakfelé, mutatá Ferkó. 

Az elámitott király e szavakra csak 
annyit mondott: 

— Ezt a szomszéd király tette! ... és 
katonáival éjszak felé elvágtatott. 

Miután Ferkó a királyt igy félre vezette, 
kocsiba fogott s ahhoz a fához sietett, melynek 
odujában Erzsikét elrejtette. Kocsira tevén 
Erzsikét, a királyéval. egészen ellenkező 
irányban, az éj homályában elvágtatott. 

Két egész hétig utazott, mig végre a 
tengerhez ért. Itt egy kis hajót fogadván : 
olyan emberekkel, kik Erzsikének nyelvét 
nem értették, a parttól elevezett. 

Otthon pedig Erzsikének anyja napestig 
kezeit tördelve, jajveszékelt s gyakran fel- 
kiáltott : 

— Kedves, kedves Erzsikém! Nem látlak 
többé soha sem! . . . és a könyek záporként 
omlottak le arczán. 


Harmadik est. 


A hajó mind-messzebb távozott hazul- 
ról, mind-távolabb a kedves szülei hajléktól. 

Erzsike többnyire sirással töltötte idejét. 
Néha felkiáltott : 

— Mit vétettem, hogy elragadtak szü- 
lermtől? Fogom-e öket látni valaha? Ah, soha, 
soha! . . . Hova visznek e gonosz emberek, 
kiknek nyelvét sem értem s mit akarnak 
velem? 

De a sirás hasztalan volt, az emberek 
nem könyörültek meg rajta, a hajó nem for- 
dult vissza. 

Hetek multán a szemhatáron egy fénylő 
pontot vettek észre. 

— Az nyilván valami sziget, mondá az 
egyik hajós; bizonyosan tüzet raktak rajta s 
az világit. Menjünk közelebb s ez éjjel a 
leányt kiteszem a szigetre, mondá Ferkó. 

Éjféltájban, midőn már a szigethez kö- 
zel értek és Erzsi mélyen aludt, Ferkó csön- 
desen felkarolván öt, hogy fel ne ébressze, 
egy csolnakon a szigetre vivé, s egy kosár- 
ban több napra való eleséget tévén mellé, a 
partra fekteté. Ò maga, mit sem látva a szi- 
geten, mert sötét volt, vissza ment a hajóra 
és haza utazott. A király előtt hosszu távol- 

létét azzal menté ki, hogy ő is Erzsikét ke- 
reste, de hasztalan. Mártának pedig elmondá, 
hova vitte hugát és jutalmul megkapta az 
igért száz forintot. 

8 

Ott feküdt Erzsike sok száz mértföld- 
nyire hazájától, elhagyatva mindenkitől, 
egyes-egyedül az ösmeretlen szigetnek part- 
ján. Az éj sötét volt, de nem bántotta őt 
semmi. Álma mély volt és háboritlan. Szü- 
leiről álmodott, mintha otthon volna s édes 
anyjának ölében pihenne. 

Midőn reggel fölébredett s szemeit ki- 
nyitá, az ismeretlen vidék és az egyedüllét 
rémülettel tölté el. De az ijedelmet csakhamar 
ámulat váltotta fel. Körül tekintett és min- 
den csodálatos szépnek látszott előtte. A ho- 
mok és kavics a parton mind arany volt. 
Fölkelt és tovább lépdelt. Ime, a fűszálak is 
mind aranyból voltak. Még tovább ment s 
gyümölcsfákat látott, melyeken a levél és a 
gyümölcs mind tiszta arany volt. Széjjel né- 
zett: körülötte minden, közel és távol, arany 
szinben csillogott. Örömtől repesve kapko- 

dott kavics és füszál után, ujjongva futkosott 
fától bokorhoz s minduntalan 1gy kiáltott fel : 

— Oh, mily gyönyörü szép mind ez! Jó 
Istenem, hol vagyok? Oh, tudom már, tu- 
dom . . . a paradicsomban! 

Amig igy ujjongott, egy kis bárányka 
közelgett feléje; de ez is csudálatos gyönyörü 
volt és oly szelid, hogy egészen hozzá jött 
és engedte, hogy megfogja. Minden szál 
gyapja tiszta aranyszál volt. Erzsike ölel- 
gette, csókolgatta és a bárány hagyta magát, 
arany füvet szedett neki és kezéből a bárány 
evett. Ekkor már örömkönyek peregtek Er- 
zsike szemeiből s megindulva igy szólott : 

— Most már egyedül sem vagyok, 
mert ugy-e, te nem hagysz el, báránykám? 

Midőn igy futkosva, bárányát meg-meg- 
ölelgetve egy ideig mulatott, egyszerre fölné- 
zett s ime, távol nagy hegyet pillantott meg. 
Az is, meg az erdők és sziklák rajta mind szin- 
aranyból voltak. Látott állatkákat mozogni a 
hegyen; sokan, igen sokan, legeltek s mindig 
közelebb jöttek. Midőn annyira közeledtek, 
hogy megismerheté, látta, hogy azok is mind 

bárányok s mind aranyból vannak. Végül 
kimondhatatlan kedves dalt hallott ezüst- 
hangu fuvolán. Erzsi elbájolva leterült a 
földre, szemeit behunyá s igy susogott: 

— Oh, hisz a menyországban vagyok! 

Midőn szemeit felnyitá, egy öreg ember 
állott előtte. Haja és szakálla fehér volt, mint 
a hó, arcza pedig oly szelid, tekintete oly 
nyájas, hogy Erzsikének meglepetése azon- 
nal bizodalomra változott. 

— Ne félj tölem, kedves leányom, szó- 
lalt meg szelid hangon az öreg; én ezeknek 
a bárányoknak pásztora vagyok. Ez a sziget 
és minden, ami rajta van, az én gondviselé- 
sem alatt áll, és kivülünk nincsen senki a 
szigeten. Itt nem lesz bántódásod. Tudom 
miként jöttél ide. Rosz testvéred eladott és 
egy gonosz ember ide hurczolt. De itt nem 
lesz semmi keserüséged, én szüleid helyét 
fogom pótolni, és szeretni foglak, mint ők 
szerettek. Látod, milyen szép itt minden? 
[tt csupa gyönyörüség és boldogság lakozik. 
Azért légy vidám és megelégedett. Tudom 
ugyan, hogy mindezt szivesen itt hagynád. 

ha kedves szüleihez vissza mehetnél; de 
még sokáig kell itt maradnod, mert látod, 

nekem nincs hajóm, hogy vissza vigyelek, 
meg aztán nekem nem is szabad ezt az 

arany hegyet, ezeket az arany bárányokat 
itt hagynom. Hanem sok, sok év mulva eljön 
valaki érted és haza visz szüleidhez. Addig 
nyugodjál meg és élj itt velünk boldogul. 

Erzsikének megteltek a szemei könyek- 
kel, mig az öreg beszélt. A gondolat, hogy 
oly soká nem fogja szüleit viszont látni, fáj- 
dalmasan szoritá össze szivét ; de midőn ned- 
ves szemeit az öregre fölemelte, bizodalmat 
érzett gerjedni szivében s az öregnek nya- 
kába borulván, felkiáltott : 

— Légytehát addig édes atyám nekem 
és el ne hagyj engemet! 

Lassanként megszokta az arany hegyet 
és annak gyönyörü vidékét. Szelid, fénylő 
báránykáit legeltetve, a nyájas öreg mellett 
sorsában mindinkább megnyugodott. De nem 
is lehetett máskép, mert a sziget oly kedves, 
oly gyönyörü volt, hogy mindenki boldog 
volt, aki rajta lakott. 


Negyedik est. 


— Emlékeztek még Antalra? kérdé a 
következő este a mesélő apa. 

" — Igenis, felelé Emma, a nagyobbik 
leány; az a királyfi volt, akit a gyermekek 
játékból a mezőn királynak választottak. 

— Ugy van, mondá az apa. Sok év 
mult el és Antal férfivá nött. Egy napon, 
midön vadászott, vércsét látott fenn a leve- 
göben kis madarat kergetni. A szegény ma- 
dárka rémülten röpködött ide s tova, de a 
vércse mind-közelebb érte. Ha elfogja, bi- 
zonyosan megeszi. Már-már közel volt hozzá, 
midőn Antal megszánta a szegény madarat, 
puskáját hirtelen lekapta s a vércsét lelőtte. 

Mennyire csudálkozott, midőn a kis 
madár a vállára szállott és igy szólalt meg : 

— Megmentettél s ezért én is igen nagy 
szolgálatot teszek neked. 

Antal megfogta a kis madarat. Az gyö- 
nyörü kolibri madárka volt, milyennél szeb- 
bet még sohasem látott. Olyan volt, akár 
egy arany-ezüstbe foglalt, smarágdból, gyé- 
mántból, zafirból álló repülő ékszer. Antal 
eleresztette s attól fogva a kis kolibri, akár- 
hova ment Antal, mindenütt vele repült. 

Egyszer atyja elküldé Antalt valami do- 

logban a szomszéd királyhoz, Erzsikének. 
atyjához. Midőn belépett, elcsudálkozott, 
mennyire megöregedtek Erzsikének szülei. 

— Mi bajuk van, kérdé, hogy ugy meg 
vannak törtve ? 

— Nyom a bánat szegény Erzsikénk 
miatt, felelé szomoruan az öreg király. Hét 
éve már, hogy elrabolták s azóta mindenütt 
kerestük, de sehol nyomára nem akadhattunk. 

E szavakra a királyné ujra sirva fakadt : 

— Szegény Erzsikém! zokogá, s a kö- 
nyek záporként eredtek meg szemeiből. 

Márta is ott volt a szobában. Ő tudta, 
hova lett Erzsike, de a világért sem árulta 
volna el. 

— Azóta legalább jó dolgom van, gon- 
dolá. Egyetlen gyermek vagyok a háznál, 
s ha nem is szeretnek annyira, legalább 
nem kell látnom s nem kell irigylenem, hogy 
Erzsit jobban szeretik. 

— Hát az micsoda szép madár a vál- 
ladon? kérdé Márta Antaltól. 

Antal oda nyujtá a madarat s igy szólott ; 

— Egy vércse üldözte s már-már el is 

fogta, de én a vércsét lelőttem s a kolibrit 
megmentettem. 

— Ah, te gonosz ember vagy! A vércse 
az enyém volt s te agyonlótted. Ezért meg- 
fojtom a te madaradat! 

És megfogta a kolibri nyakát, hogy 
kitekerje. De a madár hirtelen kirepült ke- 
zeiből és ismét az Antal vállára szállt. Itt 
Antalnak a fülébe sugá : 

— Én tudom, hol van Erzsike, menjünk 
fölkeresni ! 

Antal csudálkozva hallá a kis madár 
beszédét, de hitt neki s igy szólott az öre- 
geknek : 

— Ne keseregjetek! Én megyek el most 
fölkeresni Erzsikét, s fogadom, nem jövök 
vissza, mig meg nem találom! 

Bár az öregek nem sokat reméltek, 
mégis sűrű hála-könyek közt ereszték utnak 
Antalt, Mártának pedig a szive elszorult az 
ijedtségtől. 

Antal elindult. A kolibri mindenütt 
előtte repülve vezette. Hetek multán a ten- 
gerhez ért s itt utja megszakadván, habozva 

megállott. De a kis madár minduntalan a 
tenger felé szállt s megint visszatért s ezzel 
értésére adá, hogy a tengeren tul vitték Er- 
zsikét. 

— Ahá, tudom már! Hajóra kell ülnöm 
s a tengeren tovább vitorláznom. 

Ugy is tett: vett egy hajót, fogadott 
hozzá hajósokat és elindult. A száraz földnek 
partjai nem sokára eltüntek szemei előtt. 
Körülötte semmi egyéb, csak a végtelen viz 
és az égnek kék boltozata. Hol talállak meg 
itt e végtelenségben, Erzsike ? 

De a kis kolibri mindig a hajó előtt rep- 
kedett s annak irányát vezette. 

Igy haladtak hetekig, midőn egy szép 
reggel csudálatos látvány terült el szemeik 
előtt. 

Messze előttük a szemhatár szélén 
arany hegyet láttak csillogni, mely fénylő 
sugarakat lövelt, mintha a kelő nap ara- 
nyozná meg az ég boltozatát. 

— Ott van Erzsike! sugá a kis kolibri 
Antal fülébe. Evezzetek arra a szigetre, ott 
megtaláljátok. S most már rám nincs több 

szükséged; megháláltam, amiért a vércsétől 
megmentettél. Isten veled! 

E szavakkal a kolibri magasan felrepült 
a levegőbe és eltünt az utána szomorgó An- 
talnak szemer elől. 


Ötödik est. 


Egy reggel nagy örömmel futott Erzsike 
az Ösz pásztorhoz. 

— Nézd csak, mily gyönyörü picziny 
madarat fogtam. Olyan ragyogó, mint a ru- 
bint, s oly szelid, hogy a vállamra ült s en- 
gedte, hogy megfogjam. 

— Kedves leányom, ennél még nagyobb 
öröm vár. Ez a kolibri e szigetről való, 
fészkét is tudom. hol van; de hetek előtt 
eltünt, nem tudtam hova lett. Most már 
értem a dolgot, Meghallotta sóhajtásaidat 
szüleid után s elrepült, hogy neked szaba- 
ditót hozzon. Hogy visszajött, az annak a jele, 
hogy a szabaditó közel van. Menjünk a ten- 
gerpartra, onnan talán meglátjuk a hajóját. 

Erzsike öröm-sikoltozva futott a tenger- 
partra s a kis kolibri csicseregve röpködött 

ágról-ágra körülötte. S ime, egy hajó közele- 
dett. Kimondhatatlan érzésektől boldogan bo- 
rult Erzsike az ősz pásztornak nyakába. 

— Kedves szüleim, végre megláthat- 
lak!... szólott, s a zokogás elfojtá szavalt. 

— Igenis, szenvedéseidnek vége van, 
kedves leányom. De nem sajnálod itt hagyni 
ezt az arany szigetet és arany báránykáidat ? 

— Oh, dehogy nem sajnálom! Szegény, 
szegény báránykáim! De szivem mégis haza 
vonz, ahol édes anyám tudom sokat sirt 
miattam és szegény atyám sokat kesergett. 

Ezalatt a hajó oly közel ért a parthoz, 
hogy Erzsike megösmerheté Antalt. 

— Antal, Antal! kiáltá s kendőjét ma- 
gasan lobogtatá. — Te jösz értem? Oh, 
hogy a jó Isten is áldjon meg érette ! 

Nem sokára Antal a partra ért s ki- 
mondhatatlan volt a kölcsönös öröm. De 
még nagyobb volt Antal csodálkozása, midőn 
körül nézett s látta, hogy az. egész szigeten 
minden tiszta szinarany. A hajósok is bá- 
multak s csakhamar nagy mohón gyüjteni 
kezdtek kavicsot és követ, hogy kincsekkel 

megrakodva térjenek haza. De az öreg köz- 
be lépett s igy szólott: 

— Ne bántsatok itten semmit emberek, 
mert ez az Isten szigete. Ha innen valamit 
elvisztek, nem juttok haza, hanem a vihar 
felforditja hajótokat és mindnyájan a ten- 
gerbe vesztek. De nem is ér e kincs semmit, 
mert a ti kezetekben közönséges kavicssá és 
kövé változik az. 

Az emberek bele markoltak megtöltött 
zsebeikbe s ime: az arany csakugyan mind 
kavicssá változott. Ezt látva, kiürítették zse- 
beiket és felhagytak a további gyüjtéssel. 

— Egyedül neked, Erzsikém, szabad 
ezt az arany bárányt magaddal haza vinned. 
Ugyanaz ez, amely első jött hozzád, midőn 
a szigetre kitettek. Arany gyapja közönsé- 
gessé változik ugyan, mihelyt a hajóra vi- 
szed ; de az állatka hű marad hozzád s otthon 
kedvesen fog az itten töltött időre emlé- 
keztetni. 

— Oh, de te talán velünk jösz, Jó öregem! 
szólott Erzsike és karjait az öreg pásztor 
nyaka köré kulcsolá. Mennyire megörülné- 

nek szüleim s mily forrón meghálálnák, hogy 
gondomat viselted! 

De az öreg a fejét csóválta. 

— Én innen nem mehetek, leányom, 
mert ez a sziget reám van bizva. Mivé len- 

nének a bárányok nélkülem? Azért te csak 
eredj, szeressed szüleidet, légy engedelmes 
és az Isten meg fog áldani! 

— Nini, az én kolibrim, amelyet elve- 
szettnek hittem! kiáltott most Antal. Jer ide, 
kis madár, repülj a vállamra s menjünk haza. 

De a kis madárka csicseregve repült 
ágról-ágra, mind-messzebb messzebb, s végre 
másodszor is eltünt. 

— A kolibri is itt marad fiam, szólott az 
öreg, mert e sziget neki szülő hazája. Innen 
repült hozzád, hogy ide hozzon s most bevé- 
gezte feladatát. 

Súrü könyhullatás közt vált meg Erzsike 
az Ösz pásztortól, s azután Antallal a hajóra 
szállt. Hetek multán értek haza. Oh, mint do- 
bogott szive, midőn a szülei palotát messziről 
megpillantá! Mindig közelebb jöttek ; most a 
mezőn mentek át, melyen egykoron lakodal- 
mat játszottak, amikor Antal volt a vőlegény 
és Erzsike a menyasszony. Végre, óh nagy 
öröm! ...leugrott a kocsiról s egy sikoltással 
anyjának nyakába ugrott. Atyja, anyja ölelték, 
csókolták, s az öröm kimondhatatlan nagy 
volt a királynak egész országában. 

— De hol van Márta? kérdé végre 
Erzsike. 

Ekkor egy tompa nyögést hallottak a 
szomszéd szobából. Oda siettek és Mártát 

halva találták. A félelem és az irigység meg- 
ölték Öt. 

Másnap Ferkót is halva találták az er- 
döben. Agyonlótte magát. 

Egy hét multán Antal megint előjött. 

— A multkor megszöktem, szólott, hogy 
háboritlanul örülhessenek Erzsikének, de 
most nagy kéréssel jövök. Ide adják nekem 
Erzsikét feleségül? 

— Te hoztad ôt haza, tied legyen hol- 
tod napjáig! szólott az apa és anya ; és egy év 
multán megtartották az igazi lakodalmat. 

A bárányka még soká élt Erzsike olda- 
lán. Minden nap maga tépett neki füvet s 
kezéből etette,s midőn meghalt, virágos kert- 
jében szép sirba temette. 


SZENT MIKLÓS 
ÉS 
AZ ARANY ERSZÉNY. 


Az APA éppen hosszabb utról tért haza 
külföldről s este a kandalló mellett ült, be- 
szélgetve mindenfélét a külföldön látottak- 
ról és hallottakról. Gyermekei: Andor, Lilla 
és a kis Béla ájtatosan hallgatták, majd ismét 
ezerfélét kérdeztek, s különösen Andor urfi 
szerette volna tudni, vajjon külföldön is 
annyit kell-e tanulni a fiuknak? De Lilla in- 
kább azt szerette volna tudni, vajjon a jó 
gyermekeknek ott is hoz-e Jézuska Kará- 
csonykor 3 krisztkindlíit c ? 

— Hoz bizony, felelt az apa, csakhogy 
sok helyen azt hiszik, hogy a Jézuska nem 
jár maga, hanem szent Miklóst bizza meg az 
ajándékok szétosztásával, 

— Ejnye, be derék szent lehet az, hogy 
ily szép megbizást kap! szólt Lilla, mire a 
többiek nagyot nevettek, ugy, hogy a kis 
leány az alatt az ürügy alatt, hogy papának 
papucsait a kandallónál megmelegiti, egy 
perczre félre vonult szégyenében. De aztán 
megint csak vissza tért és kérdezé : 

— Kedves papa! Hát aztán ki volt az a 
szent Miklós ? 

— Hát ember volt hajdan, ugy-e papa? 
szólt bölcsen Andor. 
. — Igazad van, fiam. De nem közönsé- 
ges ember volt, hanem olyan jó szivü, oly ne- 
mes lelkü és annyi jót tett, hogy halála után 
szentnek nyilvánitották. Sokféle mese is szól 
róla ; azt mondják, hogy már születésekor is 
tudott beszélni, ami most már szerencsére 
nem esik meg kis gyermekeknél, mert a nél- 
kül is annyit tudtok visítani és lármázni, 
hogy szinte bele siketül az ember. De, hogy 
visszatérjek szent Miklósra: ő igen gazdag 
szülök gyermeke volt s korán kezébe kapta 
a nagy vagyont, mert apja, anyja korán hal- 
tak el. De az ifju Miklós nem tett ugy, mint 

sok fiatal ember talán helyében tett volna; 
nem szórta a pénzt mulatságokra, nem élt 
vig és könnyelmü életet, hanem pappá lett, 
s mig ő maga a legegyszerübb módon élt, 
vagyonát arra forditá, hogy szegényeket és 
betegeket gyámolitson; különösen a gyer- 
mekek védelmében, segítségében buzgólko- 
dott, s ezért mai napig is föleg az iskolás 
gyermekek védszentjének tartják öt. Száz 
meg száz történet van jótékonyságáról föl- 
jegyezve, de most csak egyet mondok el : 
Élt abban a városban, melyben szent 
Miklós lakott, egy igen derék öreg ur, aki haj- 
dan gazdag volt s szintén sok jót tett a sze- 
gényekkel, de mindenféle szerencsétlenségek 
ugy tönkre tették, hogy alig volt már miből 
megélnie. Volt három fia is; derék, szorgal- 
mas és engedelmes fiuk, kiket szeretett volna 
iskoláztatni, hogy emberré váljanak. De hiába 
volt jó szándéka, pénze nem futotta ki, s a 
gyermekek csak:ugy vadon nöttek föl, bár 
azért igen jól viselték magukat s különféle 
nehéz munkát végeztek, csakhogy apjukon 
segítsenek. Hallotta ezt a dolgot szent Miklós 

és elhatározta, hogy segit a bajon. Egy szép 
holdvilágos éjjel fölkelt, nagy erszényét tele 
tömte arannyal s fölkereste a szegény ember 
házát. Az ablak nyitva volt s szent Miklós 
látta, hogy a három fiu ott fekszik a földön, 
atyjok pedig szomoruan elgondolkozva ül és 
nagyokat sóhajt, mert e napon utolsó fillérét 
is kiadta, s gyönge, öreg volt, nem tudott 
keresni s igy készen köllött lennie arra, hogy 
másnap gyermekeivel együtt éhezni fog. 

Amint az öreg ekként busul, hirtelen 
nagy csörgéssel lábaihoz esik valami. Meg- 
ijedt, majd lehajolt s fölvette az oda esett 
tárgyat . . . hát egy teli erszény arany volt s 
egy kis irás, hogy ne keresse az ajándékozót, 
hanem nevelje fiait jóra. Képzelhetitek, mek- 
kora volt a jó öreg öröme! Meg is tette, 
amit a titkos ajándékozó kivánt: a három 
fiuból olyan derék ember vált, hogy szent 
Miklósnak később a legnagyobb gyönyörü- 
sége telt bennök ; s miután kisült, hogy szent 
Miklós volt a titkos jóltevő, a fiuk is hálásak 
voltak iránta mindvégig. 

Ilyen cselekedetekkel nyerte el Miklós 

pap a szent hirt, s mert ajándékait mindig 
ugy tudta adni, hogy öt magát sohasem lát- 
ták: innen eredt az a kegyeletes hit, hogy a 
Jézuska is szent Miklóst bizza meg ajándé- 
kainak szétosztásával a jó gyermekek közt. 
-— Köszönjük az elbeszélést, papa, szólt 
Lilla. Igyekezni fogunk, hogy bennünket is 
meglátogasson a jó szent Miklós. 

RÉPA URFI ÉS KALARÁBÉ 
KISASSZONY. 


— Mese. — 


HAJDANÁBAN, nagyon régen, midőn a 
mese szerint még tündérek jártak a földön, 
s állatok és növények beszélni tudtak, volt 
egy embernek gyönyörü gyümölcsös és 
zöldséges kertje, melyben répa, retek, kala- 
rábé, burgonya és más egyéb hasznos nö- 
vény termett, közben-közben azonban né- 
hány csoport szép rózsatő is diszelgett. 

Egy nyári reggel a kert gazdája korán 
kiment a kertbe s nagy csodálkozására egész 
forradalmat talált a növények közt; a répa, 
retek, kalarábé s egyéb efféle atyafiság ször- 
nyü izgatottságban volt, lármázott és zajon- 
gott, ugy hogy még a szelid méhekre és pil- 
langókra is, melyek a kertben szállingóztak, 
elragadt a lázadás. A spenót, saláta és petre- 

zselyem is rettenetesen dühösködtek és élje- 
nezték Répa urfi és Kalarábé kisasszony be- 
szédét, mert e kettő volt a főkolompos. 

— Lássátok, barátaim, igy szólt a répa, 
milyen egészen más sorsa van például a 
tulipánnak, mint nekünk! A tulipán növését 
gondos figyelemmel kisérik s mikor már ki- 
viritott, büszkén mutatják a látogatóknak. És 
igy van a rózsa is: ha kinyilott, leszakitják, 
szép virágtartóba teszik s ott pompázik aztán 
a teremben; vagy pedig egy-egy szép hölgy 
a hajába tűzi és ugy bámulja mindenkit. 
Milyen szép élet ez! És mi ehhez képest a 
mi sorsunk ? 

— Ugy van! szólt közbe gyorsan pergó 
nyelvvel Kalarábé kisasszony. Például ben- 
nünket szegény kalarábékat, midőn már 
kissé kövéredünk s örülni kezdünk gömbö- 
lyüségünknek, durván kiszakitanak a föld- 
ból, bedobnak egy nagy kosárba s aztán a 
konyhába visznek, hol a szakácsné kegyetle- 
nül lehámozza bőrünket, össze aprit és pu- 
hára föz! Juj! Rettenetes ! 

>= Éppen ez az én sorsom is, csakhogy 

az én bőrömet nem hámozzák, hanem leva- 
karják, ami még rettenetesebb! szólt Répa urfi. 

— Nekem azon kivül még a csiráimat 
is kiszedik, panaszkodék a burgonya. 

— Engem pedig egészen apróra apri- 
tanak, ugy hogy soha sem szedhetem össze 
magamat, szólt a hagyma. 

— Engem pedig forró vizzel forráznak 
le és pépformát csinálnak belőlem, siránko- 
zék a spenót. 

— Uraim és hölgyeim! kiáltott Répa 
urfi; mindegyikünknek nagy panasza van 
mostani sorsa ellen és egyet értünk abban, 
hogy ez igy nem maradhat tovább. 

— Nem bizony! kiálták mind. 

— Mi kivánni fogjuk a gazdánktól, hogy 
velünk is ugy bánjon mint a virágokkal, 
kiáltott Kalarábé kisasszony. Bennünket is 
tegyen szép edénybe és helyezzen el a ven- 
dég-teremben. 

— Ugy van, ezt fogjuk kivánni! kiálták 
mindnyájan. 

Igy okoskodtak és panaszkodtak, s mind 
ezt meghallotta a gazda. Jól van, gondolá, 

megpróbáljuk: majd meglátjuk, hogy fog 
nektek a csere tetszeni. 

És másnap a répát és kalarábét, meg a 
spenótot és salátát nem a konyhába viteté, 
hanem a nagy termet diszesítteté föl velök, 
mert éppen több vendég érkezett. A kövér, 
vastag kalarábé egy magas virág-edény tete- 
jében büszkélkedett, mellette a répa és a sa- 
láta s a többiek mindnyájan nagyon megelé- 
gedve azzal, hogy most már nem főzik meg 
öket, hanem megbámulják, mint eddig a 
rózsát és tulipánt s a többi virágokat. 

A vendégek össze gyültek s nagyon el- 
csodálkoztak, amint körül néztek a szobá- 
ban, mely virág helyett konyha-növényekkel 
volt ékesítve. 

— Ejnye, kedves öcsém, szólt egy öreg 
ur a házi gazdához, nagyon bolond gondo- 
latod volt; vagy talán minket akarsz lóvá 
tenni? Ezek bizonyára igen hasznos növé- 
nyek a maguk helyén, ebédnél az asztalon, 
de nem kellemesek a szemnek mint diszit- 
mények. Ha nem lehet megenni, inkább kı- 
dobjuk! 

Ezzel fogta a kövér Kalarábé kisasz- 
szonyt és kiröpité az ablakon át az udvarra, 
utána pedig Répa urfit, a spenótot, a salátát 
s az egész zöldséges társaságot. 

Másnap reggel, midőn a gazda ismét a 
kertbe ment, csak halk sugást-bugást hallott 
a tegnap oly lármás növények közt, mintha 
sirtak és panaszkodtak volna. Végre meg- 
szólalt égy öreg káposztafő : 

—  Megérdemeltétek, amit kaptatok. 
Legalább megtanuljátok belőle, hogy senki 
se akarjon oly helyet elfoglalni, melyre a 
természettől hivatva nincs. A maga körében 
mindenki hasznos lehet, de ha ebböl kilép, 
csak nevetségessé válik. 


NAGY CZICZA ÉS KIS CZICZÁK. 


A czīcza kedves játszó pajtása a gyer- 
meknek; de nem mindegyiknek ám. Van 
olyan vén, mérges kandur, mellyel nem jó 
barátságot kötni. Az ilyen vén kópé annyira 
kegyetlen, hogy a saját fiait is megölné, ha 
lehetne ; csakhogy ez ritkán lehetséges, mert 
a czicza-mama nagyon gondos és gyöngéden 
örzi kölykeit. Rendesen egy csöndes, félre 
eső zugban, padláson vagy fészerben készit 
tanyát, és ha kandur uram gonosz szándék- 
kal közeledik, a czicza-mama haragosan föl- 
kuporitja a hátát, mutogatja a karmait és oly 
fenyegetően tüsszög, hogy kandur uram sze- 
pegve áll odább és csak a foga közt morog, 
mintha mondani akarná: »No rio, ne hara- 
gudjál, feleség! Hiszen csak azt akartam tudni, 
hogy vannak a kicsinyeink ?« 

Czicza asszonyság nem csak arról gon- 
doskodik, hogy eleséget kapjanak az aprók, 
de mulattatja és tanitja is őket. Hoz nekik 
eleven egeret és mutatja, hogy kell megfogni ; 
a leczke után pedig jóizüen megeszik szegény 
egérkét. Ez ugyan kegyetlenség, hanem hát 
a macska oktalan állat és nem tud ugy gon- 
dolkozni jó és rosz fölött, mint az ember. 

Egyszer, mikor én még kicsiny voltam, 
volt egy gyönyörü cziczánk, melynek : Mimi 
nevet adtunk. Pompásan tudott egeret fogni, 
de azért megette ám a tejecskét is, melyet 
mi gyermekek minden reggel külön csészé- 
ben tettünk eléje. Hanem egy reggel hiába 
készítettük oda a tejet, Mimi nem jött regge- 
lizni. Sokáig vártuk, de estig sem jött, más nap 
sem jött s nagyon buslakodtunk a fölött, hogy 
tán el is veszett. Még a szakácsné is sopán- 
kodott, hogy majd elszaporodnak ismét az 
egerek, ha észre veszik, hogy Mimi nincs 
többé. Mindnyájan sajnáltuk a kedves cziczát. 

Pedig Mimi nem veszett el. Néhány 
nap multán, midőn éppen reggeliztünk, va- 
lami kaparászott az ajtón. Oda ugrottam, föl- 

nyitottam és . . . ki jön be? Hát Mimi! És mit 
gondoltok, mit hozott a szájában? Hát egy 
gyönyörü piczike kis cziczát! Olyan szép volt, 
egészen fehér, csak az orra hegyén volt egy 

kis fekete pötty. Mimi vigyázva tette le a ki- 
csikét, aztán játszott vele és hempergett a 
szőnyegen. Csakhamar ismét eltünt; de ekkor 
már nem busultunk, mert tudtuk, hogy nem 
vész el; és csakugyan nem sokára elő kerül 

egy másik kis cziczuskával s végre még egy 
harmadikat is hozott. 

Kettöt megtartottunk, a harmadik kis 
cziczát pedig elajándékoztuk. És ekkor egy 
furcsa eset történt. Az öreg Mimi tudni illik 
minden felé kereste harmadik kis fiát, hanem 
persze nem találhatta meg, bár minden 
zugot, pinczét, padlást összejárt. Keresés köz- 
ben azonban egy fiatal, egészen kicsiny pat- 
kányra akadt rá és ezt hozta haza fia helyett 
és táplálta a másik két cziczuskával együtt. 
Addig, mig kicsinyek voltak, minden jól 
ment; hanem a két kis cziczából lassacskán 
nagyobb macska lett, kezdtek hust enni s az 
öreg Mimi fogott nekik egeret, hogy tanul- 
janak egerészni. A két igazi czicza jól vé- 
gezte a leczkét, hanem a harmadik, a pat- 
kány, az persze csak bámult és semmikép sem 
értette a dolgot; neki nem voltak olyan kör- 
mei, mint vélt testvéreinek; szaladnı tudott, 
de ugrani, kapaszkodni nem. És a különbség 
napról-napra jobban kitünt, mignem egy nap 
a két igazi czicza fölismerte, hogy bizony 
az ő harmadik társuk — patkány. Ez a mos- 

toha macskafi végre megúnta az idegen 
atyafiságot és a maga fajtája-béliekhez sze- 
gödött, kik böven voltak a szomszéd pin- 
czében. 

Sajátságos a macska karmainak alko- 
tása. Mikor csöndesen van vagy sétál, akkor 
behuzza éles körmeit a skesztyüc-be; mert 
minden körmének egy kis tokja van; ekkor 
olyan puha a kacsója, mint a bársony és 
nem sért. De ha egeret vagy madarat akar 
fogni, vagy kapaszkodik fára, háztetőre: 
ekkor kibocsátja metsző karmait s ezek be- 
vágódnak mint éles szögek a szegény egér- 
kébe, mely aztán hiába próbál menekülni. 
Ez éles karmok segitségével tud aztán a 
czicza olyan ügyesen kapaszkodni a legme- 
redekebb fára is. 


(8 


A KIS PUPOS. 


Volt egyszer egy asszony, annak egy 
leánykája, és ez a leányka igen kicsiny és sá- 
padt volt és nagyon különbözött a többi gyer- 
mektől. Ha édes anyjával ment az utczán, 
az emberek rábámultak és egymás közt sug- 
dostak ; s ha aztán a két kis leány kérdezte 
mamájától, miért bámulnak ugy reá az em- 
berek? — a mama mindig azt felelte: 3 Mert 
igen szép uj ruhácskád van, kedvesem. c 
A kis leány ezzel beérte; de mikor haza- 
értek, az anya ölébe vette, megcsókolta és kö- 
nyezve mondogatá: : Kedves, egyetlen gyer- 
mekem! Mi lesz belőled, ha én meghalok ? 
Senki sem tudja, még édes apád sem, milyen 
angyali jó kis gyermek vagy te!« 

És nem sokára a jó anya hirtelen meg- 
betegedett és néhány nap multán meg is halt. 
A kis leány atyja egészen kétségbe esett és 
fájdalmában neje sírjába akart temetkezni; 
de jó barátai nyugtatták és vigasztalták, tehát 
mégis csak életben maradt, egy esztendő 

multával pedig uj feleséget hozott a házhoz, 
sokkal szebbet, mint a régi volt; de nem 
olyan jószivüt ám! 

A kis leány pedig, amióta édes anyja 
meghalt, ott ült mindig a szobában az ablak 
mellett elhagyatva, magányosan, mert nem 
volt, aki vele sétálni ment volna. Még sá- 
padtabb volt s egy év alatt csöppet sem nött. 

Mikor az uj mama a házhoz került, igy 
gondolkozott a kis leány : 3 No, most megint 
fogok sétálgatni, fogok járni a szép utczákon, 
a kellemes napfényen, látni fogok megint szép 
virágokat a sétatéren.« Mert a ház, amely- 
ben laktak, sötét, szük utczában volt, s az 
ablakból alig egy arasznyi darab látszott a 
szép kék égből. Az uj mama ki is járt min- 
den nap sétálni s minden nap szép tarka ru- 
hát öltött, sokkal szebbet, mint a régi mama. 
De a kis leányt soha sem vitte magával. 

Végre a kis leány neki bátorodott és 
egyszer szépen, nagyon szépen megkérte az 
uj mamát, vinné sétálni öt is. De az uj mama 
kereken megtagadta és igy szólt : ) Van eszed, 
hogy ilyesmit kérsz? Mit mondana a világ, 


A KIS PUPOS. 45 


ha veled járkálnék ? Hiszen te pupos vagy! A 
pupos gyermeknek pedig otthon illik ülni. ec 

Erre a kis leány elhallgatott, s mihelyt 
az uj mama kiment sétálni, fölállt a székre a 
tükör elé és csakugyan! . . . látta magát a tü- 
körben — pupos volt, nagyon pupos! Aztán 
szép csöndesen az ablakhoz ült ismét és a 
régi jó mamára gondolt, aki minden nap magá- 
val vitte sétálni. Aztán ismét a pupra gondolt. 

— Vajjon mi lehet benne? töprenkedék. 
Valaminek csak köll lenni az ilyen pup bel- 
sejében ? 

A nyár elmult; és midőn a tél is bekö- 
szöntött, a kis leány még sápadtabb és oly 
gyönge lett, hogy nem ülhetett többé az 
ablakba, hanem ágyba kellett feküdnie. És 
hogy tavaszszal a virágok nyilni kezdtek, 
egy éjjel a régi jó mama eljött a kis lányá- 
hoz és elbeszélte, milyen szép és fényes a 
boldog mennyország. — Másnap reggel a kis 
leány meghalt. Apja siratta. 

— Ne sirj! szólt az uj mama; legjobb a 
szegény gyermeknek a sírban. Az apa nem 
felelt, csak némán bólintott. 

És midön a kis leány már el volt te- 
metve, angyal repült le az égből nagy fehér 
hattyu-szárnyakon, leült a sirra, megkopog- 
tatta, mintha ajtó volt volna, s a kis leány kı- 
lépett a sirból. Az angyal elmondta neki, hogy 
érte jött, hogy elvigye régi jó mamájához, fel 
az égbe. Erre a kis leány félénken kérdezé, 
vajjon az égben vannak-e pupos gyerme- 
kek? . . hiszen az nem is lehet . . ott minden 
olyan szép és fényes! 

De az angyal igy válaszolt: 3 Kedves, jó 
gyermek! Hiszen te már nem is vagy pupos. 
És e szavakkal megérinté a kis leány hátát. 
Erre az a csunya pup fölpattant, mint valami 
hólyag — és mi csapott ki belőle? Mi ám? 

Két gyönyörü angyal-szárny! Ezeket a 
kis leány kiterjeszté, mintha már régóta tu- 
dott volna röpülni, s aztán az angyallal föl- 
szállt ragyogó napsugarakon a kék égbe, a 
mennyországba. S amint odaértek, rögtön 
megpHlantotta a kedves, régi jó mamát, akı 
tárt karokkal várta. És aztán egyenest a jó 
mama ölébe repült. 


TEL aua 


JULISKA ÉS A NAGYMAMA. 


HAJDANABAN nagyon régen, hol volt, 
hol nem volt: volt egy igen öreg asszony, aki 
reggeltől estig csak azon törte a fejét, hogyan 
tudna meggazdagodni. Szinte reszketett az 
arany után, de akármint fáradozott is, nem 
tudott akár csak egy darab aranyhoz is hozzá 
jutni, és pedig azért, mert igen rosz asszony 
volt és szive, hogyan-hogyan nem, de ki- 
zökkent a maga helyéből és az öreg asszony 
mindenben és mindenki iránt szívtelen és 
kegyetlen volt. 

Egy reggel, midőn szobáját össze taka- 
ritgatá és reggelit akart magának fözni, hir- 
telen nagy fájdalmat érzett az egyik lába 
szárában. 

— Jaj, de elzsibbadt a lábam: Le kell 
ülnöm egy kissé. 

Leült a tűzhely mellé; de csakhamar 
kezeiben is kezdé érezni a fájdalmat. 

— Ejnye, bizony a kezem is elzsibbadt! 

Fölállott, hogy ismét a dolgai után lás- 
son, de alig birt járni s nagyon kezdett 
köhögni. 

"— Bizonyosan meghültem. Főzök ma- 
gamnak bodzavirág-teát. 

De hogy a tüzhelyhez lépett és vizet 
akart tenni a tüz fölibe, minden ujjában meg- 
nyilalt a fájdalom, ugy hogy kiejté kezéből a 
bögrét és a viz kifolyt. 

— Oh jaj! Mit csináljak, mi lesz belő- 
lem! siránkozott az öreg asszony. Ugy lát- 
szik, nagyon beteg vagyok. 

Pedig nem is volt beteg, csak éppen 
hogy már nagyon vén volt. 

Sokáig gondolkozott a fölött, mit csi- 
náljon? Végre elhatározta, hogy magához 
veszi meghalt fiának az egyik árváját, egy tiz- 
éves leánykát, aki most egy rokonnál élt. 
Rögtön küldött is üzenetet és másnap Ju- 
liska, a kis leány, csakugyan meg is ér- 
kezett. 

Alig hogy megérkezett és elrakta a ke- 
vés ruhácskáit, az öreg asszony igy szólt : 

— Julis fiam, fogd a seprót és söpörd 
ki a szobát, de tisztára ám! 

A kis leány megtette és aztán jelenté : 

— Öreg szülém, kisöpörtem a szobát, 
tiszta mint a tükör. 

— Jól van; most fogj egy törlő ruhát 
és tisztitsd meg az ablakot. 

Juliska megtette és aztán jelenté : 

— Öreg szülém, megtisztitottam az ab- 
lakot, ragyog mint a kristály. 

— Jól van; most fogj köport, vizet és 
minden edényt sikálj tisztára ! 

Ezt is megtette, és mikor készen volt, 
jelentette ; és az öreg asszony szólt : 

— Most rakj tüzet, menj a kertbe, áss 
föl burgonyát, tisztitsd meg és főzd meg. 

Julisza megrakta a tüzet, ásott burgo- 
nyát, megtisztította, megfðzte és aztán je- 
lentette : 

— Öreg szülém, megfőtt a burgonya 
parázsra. 

Ekkor a nagymama hozzá látott az 


50 JULISKA ÉS A NAGYMAMA. 


ebédhez és jó vajjal megette a burgonyát 
mind, és csupán egyetlen egyet adott Juliská- 
nak. Ebéd után pedig ujra munkára haj- 
totta és csak késő este engedte meg, hogy 
pihenjen. 

Másnap reggel, mikor fölébredtek, a 
ház körül csillogó fehér hó terült el, távolabb 
pedig egy szikra pihe sem volt. Ezen na- 
gyon elcsodálkoztak. 

— Ez bizonyosan valami tündérnek a 
müve, szólt az öreg asszony. Menj ki fiam 
Julis, nézz körül jól, talán még találsz is 
valami nyomot. 

Julis kiment s nem sokára egy kis 
könyvvel tért meg. 

— Ezt a könyvet leltem, öreg szülém, 
mondá. 

Az öreg asszony rögtön kezébe kapta 
a könyvet és mohón kezdte olvasni; olvasta 
egész nap, mi alatt Juliska dolgozott ; de este 
haragosan eldobta, mondván, hogy ostoba 
könyv az, nem lehet abból megtanulni, mi- 
ként lehet meggazdagodni. Juliska pedig föl- 
vette a könyvet és eltette. 

Másnap reggel megint éppen ugy láttak 
csillogó havat a ház körül és Juliska ismét 
kiment nyomot keresgélni; ezuttal pedig egy 
finom kis tüt hozott. Az öreg asszony ezt is 
hamar a kézbe kapta és varrni kezdett vele és 
varrt, varrt, varrogatott egész nap; de este 
ezt is csak eldobta, mondván, hogy olyan tü 
ez, mint a többi, nem lehet vele kincset ke- 
resni. Juliska pedig egész nap mindig dol- 
gozott és megint csak egyetlen egy szem 
apró burgonyát kapott ebédre, ugy hogy sze- 
gényke már egészen elgyengült és alig volt 
az éhségtől jártányi ereje. 

Harmadnap megint csak ugy láttak csil- 
logó havat a ház körül s az öreg asszony 
ismét küldte Juliskát keresni .... de Juliska 
már olyan gyönge volt az éhezéstől, nehéz 
munkától és rosz bánástól, hogy alig tudott 
mozdulni és csak lassan ment kifelé. Az öreg 
asszony mérgesen kiáltott utána : 

— Szaporábban menj, mert ha fölállok, 
kikapsz!... és igyekezett fölállani a székéből. 
De alig tett nehány lépést, elesett és nagy 
koppanással ütötte fejét a földhöz. A jószívü 

Juliska mindjárt ott termett mellette, ágyba 
emelte és felejtve a sok bántalmat, gondosan 
ápolta az öreg asszonyt. Ez pedig sokáig 
eszmélet nélkül feküdt. Mikor ismét magá- 
hoz tért, olyan csodásan érezte magát! 





Szive vissza zökkent ismét a jó helyére, és 
midőn vissza gondolt arra, mily roszul bánt 
szegény Juliskával, szemrehányásokat tett 
önmagának, oda hivta a kis leányt maga 
mellé, megölelte és megcsókolta. 

Juliska pedig azalatt, mig ott ült nagy- 
anyja ágya mellett, előszedte azt a kis köny- 
vet, melyet az öreg asszony eldobott, és ol- 
vasni kezdte. Sok furcsa, csodálatos történet 
volt abban, és Juliska egész nap, egész éjjel 
bújta és nem tudta abba hagyni. Egyszerre 
pedig azt olvasta, hogy aki ezt a könyvet 
megtalálja és másnap lel egy finom kis tüt 
a hóban és ezzel a tűvel varrni kezd szor- 
galmasan : az nagy kincset kereshet. 

Hogy fölugrott Juliska, hogy kereste azt 
a tűt, melyet az öreg asszony eldobott! 

Ott hevert az még mindig az asztalon. 
Juliska fölkapta s kezdett vele himezni . . . 
és a tű magától Járt és csodálatos sebesség- 
gel a leggyönyörübb munkát végezte, és 
pedig egy-két óra alatt annyit, amennyire a 
legügyesebb varrónő egy hét alatt sem ké- 
pes. Mikor egy darab készen volt, Juliska 
neki bátorodott és bement a szomszéd vá- 
rosba egy-egy vászon-kereskedésbe s ott 
megmutatta. A kereskedő össze csapta kezeit 
nagy bámultában, drágán megfizette a him- 
zést s még többet is kért belőle; csakhamar 

pedig hire futamodott a dolognak és Juliska 
tüje annyi megrendelést kapott, hogy alig 
győzte ; és annyi pénz, arany és ezüst került 
a házba, hogy az öreg asszony marok-számra 
szedhette össze. 

És mivel ekkor szive már ismét helyén 
volt, jól használta föl a pénzt, Juliskát egy 
rosz szóval sem bántotta s azóta boldogul 
élnek mostanig is, ha meg nem haltak. 


DL 


A VESZEKEDO TESTVÉREK. 


SZÉP nyári nap volt, az égen csak itt-ott 
szállongott egy kis felhőcske s a nap aranyos 
sugarai elárasztottak erdőt és mezőt, de egy- 
uttal jó barnára sütötték azt a két gyermeket 
is, ott nem messze a kastélytól, a folyó partján, 
hol azzal mulattak, hogy kis lapátokkal nagy 
csomóba hordták össze a puha homokot. 

Egyik fiu volt, másik leány, s már ré- 
gen játszhattak ott, söt ugy látszik, hogy a 
vizben is pocskoltak, mert ruhájok meglehe- 
tösen nedves volt. Nagyon el voltak foglalva 
a homok-rakással, s messziről ugy tetszett, 
mintha a legjobb egyetértésben játszottak 
volna ; pedig éppen most 1gy szólt a kis leány 
mérgesen : 

— Ne dobd szemembe a homokot, Ali! 

— Én Aladár vagyok, nem Ali! Ez po- 
gány török név, ne nevezz ugy! 

— Ha nekem tetszik, ugy nevezlek! 

— De az nem az én nevem! En nem 
akarom! 

— De én akarom! 

— Jó, hát én sem foglak Rózsának hivni, 
hanem Pipacsnak. 

— Próbáld meg! Majd az orrod alá 
vagok egy lapát homokot! 

— Én meg visszavágok kettővel. 

— Szeretném látni, Ali urfi! 

— Mindjárt meglátod, Pipacs kisasz- 
szony ! 

Már végre is akarták hajtani szép szán- 
dékukat, hogy egymást homokkal nyakon 
öntsék, midön szerencsére anyjuk éppen arra 
sétált és rájok kiáltott : 

— Gyermekek! Micsoda veszekedés ez 
megint? Ha nem tudtok szépen játszani, 
mindjárt bezárlak a szobába. 

Erre mindketten elszégyelték magukat, 
letették a lapátot és egy darabig szótlanul 
sétáltak a viz partján. Egy jókora csónak volt 
ott kikötve s nagyon csalogatólag ringatózott 
a vizen. Aladár csakhamar ráakadt s ráült a 

csónak szélére, aztán nagy gyönyörüség- 
gel himbálózott rajta. Meglátta ezt Rózsa s 
szintén nagy kedvet kapott a mulatságra; 
oda ment tehát és Aladár mellé ülve, szintén 
himbálózott; de már kettejöket nem tarthatta 
a csónak egyensulyban s nagyot billent az 
egyik oldalra, ugy hogy hirtelen mindketten 
háttal estek bele a csónakba s lábaikkal a le- 
vegőben kapálóztak. 

— Te vagy az oka, te ügyetlen Rózsa, 
akarom mondani Pipacs! szólt Aladár mér- 
gesen. 

— Persze! Te vagy az oka, Ali, csu- 
pán te! é 

Nagy boszusan fölkapaszkodtak s igye- 
keztek aztán kitalálni, hogy kellene a csó- 
nakkal bánni, hogy föl ne forduljon. Huzo- 
gatták ide-oda, előre hátra s végre a kis 
leány nagy bölcsen kitalálta, hogy sokkal 
jobban játszhatnának a csónakkal, ha elolda- 
nák a kötelet, mellyel a parthoz van kötve. 
Hamar el is oldották a kötelet, bele ugrottak 
a csónakba s fölkapva egy-egy lapátot, gyö- 
nyörüséggel kezdtek evezni. 

Hanem az evezéshez érteni is köll ám, 
nem elég csak bele mártani az evezőt a vizbe ; 
a mi két czivakodó testvérünk pedig azt hitte, 
hogy majd az a csónak magától is lesz olyan 
okos, hogy semmi bajt sem hoz reájok. A viz 
lassanként elvitte a csónakot a parttól s igen 
kellemesen hintázta; Rózsa az egyik szélén 
kihajolt és játszott kezével a vizben, Aladár 
pedig követte példáját a másik oldalon. Ily 
módon pompásan ment a mulatság, csak- 
hogy ezalatt a csónak már messze uszott a 
parttól, a viz közepén, és sebesen kezdett 
távozni az ismert vidékről is. Megijedt a két 
vitéz hajós és most már keményen hozzá fog- 
tak az evezéshez, — de nem értettek hozzá 
és gyengék is voltak arra, hogy a csónakot a 
folyó árja ellenében föltartsák. Már sápadozni 
kezdtek félelmökben, midőn a csónak fenekén 
Rózsa megpillantott egy hosszu, végén vas- 
hegygyel ellátott póznát, mely rendesen a csó- 
nak megakasztására vagy eltolására szolgált. 

— Ni, ezzel talán segithetünk, ez leér a 
viz fenekéig s igy majd előre toljuk a csóna- 
kot ; szólt Rózsa. 

— Az jó lesz. Mindjárt meg is próbá- 
lom, szólt Aladár s a rud után kapott. 

— Ohó! Én találtam rá, majd én pró- 
bálom meg. 

— Persze! Nem értenek a leányok az 
effélékhez. 

— Micsoda? Jobban, mint ti fiuk. Hal- 
lottam multkor a papától, hogy a leány min- 
dig ügyesebb a fiunál. 

— De mi erősebbek vagyunk ám! 

Igy vitatkoztak s majd hogy össze nem 
vesztek a fölött, melyikök tegyen kisérletet 
a csónak feltartóztatására ; végre Aladár meg- 
kapta a nehéz rudat, kiemelte a viz fölé; de 
ekkor kisült, hogy bizony ő még gyönge le- 
gény, mert amint a rudat erősen fogva a 
vizbe csapta, ez őt magát is bele rántotta s 
Rózsa rémülve látta, hogy a bátyja egyszerre 
a rúddal együtt tünt el a viz alatt. 

Szegény Rózsa rettenetesen kiáltott se- 
gitségért s kihajolt a csónakból és nyujto- 
gatta kezét a vizbe; szerencsére a viz éppen 
ott vetette föl Aladárt s Rózsa hamar megra- 
gadta hajánál fogva és erősen tartotta, mig 

Aladár végre bele kapaszkodott a csónakba 
és viíztől csorogva bemászott. Alig volt 
ekként bátorságban a fiu, Rózsa durczásan 
a csónak másik végére vonult és igy szólt: 

— Mondtam ugy-e, hogy ügyetlen vagy. 
soha sem láttam ilyen élhetetlen fiut! 

Aladár sokkal inkább meg volt még 
ijedve, hogysem felelhetett volna; ruhája 
csorgott a viztől, kalapja pedig ott uszott a 
Sajón. Most már mindketten kétségbe estek, 
midőn egyszerre csónakot látnak közeledni 
a part felől. Feketébe öltözött ur ült benne, 
hatalmasan evezett s még mielőtt hozzájok 
ért volna, megmentette az Aladár kalapját 
is, és e szavakkal adta át neki : 

— Ez a te kalapod, kis öcsém, nemde ? 

— Köszönöm, uram! felelt Aladár halk 
hangon. 

— Hogy tudtál a vizbe esni? 

— Nehéz volt a rud, magával rántott. 

— Tudja valaki, hogy igy magatokban 
vagytok itt? 

— Nem bizony... senki sem! 

— No, sebaj, majd én haza viszlek, 

Ezzel a két csónakot egymáshoz kö- 
tötte, mialatt Rózsa elbeszélt mindent s azzal 
végzé szavait, hogy Ali olyan ügyetlen, paj- 
kos, rosz fiu! . . mindig valami bajba keve- 
redik: hoi vizbe, hol meg tüzbe esik, hogy 
szinte a nyakát szegi. 

Aladár jó ideig csöndesen ült, mig végre 
hirtelen az ismeretlen jó baráthoz fordulva, 
igy szólt: 

— Nem az uj lelkész ön, ki mult vasár- 
nap a templomban prédikált ? 

Rózşa a könyökével oldalba döfte, hogy 
kissé udvariasabban beszéljen; a jó idegen 
azonban nem látszott haragudni Aladár kurta 
modoru kérdésén s viszont kérdezé : 

— Hát hallottad a prédikácziómat ? 

— Biz én nem hallottam, mert aludtam 
az egész idő alatt. — Ejnye Rózsa, ha még 
egyszer oldalba ütsz, nyakon váglak. 

Az idegen csak csóválta a fejét. Végre 
szerencsésen partot értek s fölsétáltak egé- 
szen odáig, honnan a csónakkal elindultak ; 
itt volt még a kis lapát is, mellyel előbb 
a homokban játszottak ; alig pillantották meg, 

már össze vesztek és hosszan huzakodtak 
fölötte. 

— Mért pöröltök mindig egymással, 
gyermekek ? szólt nyájasan az idegen. Lássá- 
tok, nem érdemes ám ily haszontalanságo- 
kért oly keserű szavakat mondanotok egy- 
másnak; ha egymást szeretitek, sokkal bol- 
dogabbak lesztek. 

A gyermekek nem igen hallgattak reá. 
Az idegen bekisérte öket egészen a házba, 
hol szüleik nagy ijedelemmel vették a tör- 
téntek hirét s a szerencsés megmentésért 
meleg köszönetet mondtak a derék lelki- 
atyának. Ez pedig, mielőtt távozott, megkérte 
még a szülőket, engednék meg a két gyer- 
meknek, hogy őt délután meglátogassák. 

Ebéd után Rózsa és Aladár fölkereked- 
tek és csakugyan meglátogatták megmentő- 
jüket. A pap háza szép kertben állt s midőn 
a kapun beléptek, nagy fa alatt ülve látták 
a derék lelkészt; mellette két nagy kutya fe- 
küdt. A pap biztatá a gyermekeket, hogy 
ne féljenek. Ök mondogatták is, hogy nem 
félnek, ámbár titokban mindketten jobban 

szerették volna, ha azok a kutyák valahol 
messze voltak volna. 

— Csak jöjjetek közelebb! szólt a pap; 
nem bántanak az én kutyáim senkit; még 
egymás közt sem veszekednek s nem mara- 
kodnak soha. 

— Soha? 

— Soha! Szeretik egymást, s ugy lát- 
szik, boldogabbak ha békében élnek. 

Ezután körül vezette öket az udvarban, 
hol mindenféle házi állat volt, melyekről a 
lelkész sok érdekes, tanulságos és tréfás tör- 
ténetet beszélt el, magyarázva szokásaikat, 
hasznukat stb. Aladár urfinak nagyon megtet- 
szett a dolog, s kijelenté, hogy ő, ha felnő. 
szintén pap lesz, és ilyen szép falusi lakást 
fog választani; Rózsa pedig gyorsan hozzá 
füzte, hogy majd ő vele fog lakni és gond- 
ját viseli az állatoknak. De ezzel Aladát 
nem volt egy értelemben s mindjárt: azt 
felelte : 

— Dejszen, velem együtt nem fogsz 
lakni! Mert akkor azt akarnád, hogy minden 
a tied legyen. 

— Kedves fiam, szólt erre a lelkész; 
hiszen nincs nagyobb boldogság, mint ha 
megoszthatjuk azt, amit birunk, azokkal, 
akiket szeretünk. 

Ezután bevezette öket a szobába s ott 
mutatott nekik gyönyörü pirók-madárkát, 
mely vigan röpdesett kalitkájában s szépen 
fütyörészett. A gyermekek akár estig is el- 
hallgatták volna; de még inkább bámultak, 
midőn a lelkész igy szólt: 

— Nagyon kedves madárka s az a kü- 
lönös, hogy még más madarak is szeretik. 
Sokszor kiviszem a kertbe a fa alá, melyen 
egy veréb fészkel; mihelyt ez hallja az én 
vörös begyü madárkám dalolását, azonnal 
lejő a fáról, a kalitkára száll s a két madárka 
aztán hosszan elcseveg egymással. 

— Kérjük szépen, próbálja meg most, 
hadd lássuk! szólt Aladár, s a kis leány is 
csatlakozott kéréséhez. 

A jó lelkész mindjárt teljesıté kérésöket, 
leemelte a kalitkát s kivitte a kertbe. 

— De nagyon csöndesen köll ám len- 
nünk, nem szabad mozdulni sem, különben 

nem mer a kis veréb közel jönni, szólt a 
pap, mialatt a kalitkát elhelyezé a fa alá. 

Mindhárman lefeküdtek közel a fübe, 
s a gyermekek égő kiváncsisággal lesték, mi 
fog történni. Egy ideig mély csend uralko- 
dott; nem sokára azonban rákezdte a kis pirók 
az Ő vig dalát s itt a zöld lombok közt, a ra- 
gyogó napsugárban még sokkal hangosab- 
ban csattogott. Alig néhány percz mulva 
csörgött a fa lombja s hirtelen egy kis veréb 
termett a kalitka tetején, nagy gyönyörüség- 
gel hallgatva kis atyjafiának dalolását. Aladár 
nagyot ugrott örömében s a madárka — 
elröpült. 

— Csöndesen! inté a lelkész s ismét 
nesztelenül feküdtek ott mindhárman. Rövid 
idő multán a veréb vissza tért, ismét a kalit- 
kára ült s gyönyörüséggel látszott hallgatni a 
pirók dalát; csicsergett is, és magára akarva 
vonni a kis pajtás figyelmét, bedugta fejét a ka- 
litka rostélyzata közé, aszárnyait is verdeste, 
— de hiába, a pirók annyira el volt merülve 
dalolásába, hogy a vendéget észre sem vette. 
A veréb, ugy látszott, nagyon csudálkozott e 

fölött; hol egyik, hol másik oldalról nézege- 
tett befelé s végre elrepült. 

— Ejnye! Már elment! szólt Rózsa saj- 
nálkozva. 

— Csak várjunk még; azt hiszem, visz- 
sza fog az jönni, felelt a lelkész ; és csakugyan, 
alig néhány percz multán a veréb vissza tért 
és pedig egy jó kövérke bogarat hozott a 
csőrében s ezt a kalitkába dobta oda a paj- 
tásának, gondolván, hogy ezért aztán majd 
csak szóba áll vele. A pirók valóban jó ét- 
vágygyal begyúrte a kövér falatot s hálásan 
csicsergett oda jó pajtásához. Aladár megint 
nagyot ugrott örömében, Rózsa pedig sze- 
rette volna megcsókolni a kis verebet ; hanem 
az már ismét fent volt a fán s onnan pislo- 
gott le a háborgatókra. 

— Lássátok gyermekek, szólt a lelkész 
nyájasan; ennek a verébnek magának is 
izlett volna talán a jó kövér falat, mégis 
oda adta pajtásának, s boldog, hogy ennek 
örömöt szerzett; ezek oktalan kis állatok 
s még sem töltik idejöket veszekedéssel 
holmi apróságok fölött, hanem igyekeznek 

szeretettel kellemessé tenni egymásnak az 
életet. 

A két testvér megértette e szavakat s 
mélyen elpirult; mindketten elkomolyodtak 
s nem sokára bucsut vevén a derék házi 
gazdától, csöndesen, szótlanul ballagtak haza. 
Midőn a kapuhoz értek, megszólalt Aladár : 

— Rózsa! Tudod mit? Ne veszeked- 
jünk mi többé egymással. Hiszen mi volta- 
képen szeretjük egymást. . . . 

— És ha egymás iránt szivesek leszünk, 
mindjárt boldogabbak is leszünk, ugy-é? fe- 
lelt Rózsa, s erre megölelték egymást, és e 
naptól fogva békességben és szeretetben él- 
tek, mint igazi jó testvérekhez illik. 

— Perzsa történet. — 


BARAM, egy hatalmas perzsa király, 
szenvedélyes vadász volt, s egy izben nejé- 
nek, a szép fiatal királynénak is be akarta 
bizonyitani ügyességét a nyilazásban és 
dárda-vetésben ; magával vitte tehát egy na- 
pon a vadászatra, s midőn a távolban meg- 
pillantottak egy alvó özıkét, a király rá mu- 
tatott s igy szólt a királynéhez : 

— Látod azt az őzet? Nyilammal ugy 
fogom érinteni a füle hegyét, hogy meg nem 
ijed; csak megrázza abban a hiszemben, 
hogy légy csipte meg. 

Ellôtte a nyilat s az öz csakugyan nem 
ugrott föl, csupán a fülét rázogatta, mintha 
legyet kergetne el onnan, aztán a hátsó lábá- 
val vakarta. Ekkor a király egy második 
nyillal az öznek lábát a füléhez szegezte. 

— Nos, nem bámulsz? szólt aztán a 
királynéhez. 

— Ügyes vagy, de ebben nincsen semmi 
bámulatos; mert a gyakorlat mesterré teszi 
az embert, mond a királyné. 

Erre a király, aki bámulatot és dicsé- 
retet várt, nagy haragra lobbant, s megpa- 
rancsolá, hogy a szép ifju királynét öljék 
meg. Néhány jólelkü tanácsos a királyt rá- 
birta, hogy a királynét ne ölesse meg, hanem 
csak vitesse ki a nagy erdőre, ahol úgyis 
kevés reménye lehetett a menekülésre a sok 
ragadozó fenevad elől. 

Azonban mégis megmenekült. Hosszas 
bolyongás után egy kis falura talált az erdő- 
ben; a falu mellett egy régi vár romjai áll- 
tak. A szerencsétlen királyné eladta drága 
bársony ruháját és a viselő ékszereit, egy kis 
házacskát vett a rom közelében s ott élt 
csöndesen és vissza vonulva. 

Nem sokára egy kis borjut is vett, s a 
szomszédok nem tudták eleinte, mire való 
neki az a borju. De később, midőn megtud- 
ták, még kevésbé értették. A királyné minden 

nap hátára vette a borjut és a várromokhoz 
vezető meredek lépcsőn fel- és levitte. 

Négy év mult el ekképen, s a királyné 
még mindig hordta a borjut föl és le a hegy- 
oldalon. A borju lassanként nagyra nött s 
mind nehezebb lett; de a királyné ereje is 
növekedett arányban, ugy hogy nem vette 
észre a változást. 

Ezalatt a hatalmas Baram király, csak- 
hamar megbánván a királynéra mért bünte- 
tést, nagy szomoruságba esett s minden felé 
kerestette, de hiába. Már azt hitte, hogy az 
erdőben csakugyan széttépték a vadállatok. 
sokáig nem ment ki palotájából, csak buson- 
gott, mig végre orvosai rábirták, hogy szó- 
rakozásul menjen vadászni. . 

Megint járt tehát az erdőkön és ker- 
gette a vadat, midőn egy napon, nagyon bele 
hevülvén egy szarvas üldözésébe, hirtelen 
egy kis falu elé bukkant, s ennek szélén egy 
várromot pillantott meg. Ez még nem lepte 
volna meg. De mit látott a várromok közt? 
Egy sugár nő sétált ott s egész könnyüség- 
gel vitt hátán egy bizonnyal több mázsányı 

súlyu tehenet. A király alig hitt a saját sze- 
mének, gyorsan oda vágtatott s maga elé 





parancsolta a nöt. Ez megjelent, súrú fá- 
tyollal boritván el arczát. A király kérdezé, 

hogy lehet az, hogy egy ilyen gyöngéd al- 
katu nő akkora terhet képes emelni? . . Hisz 
ez igazi csoda! 

— Óh, ne mondd csodának, hatalmas 
király! felelt a fátyolos nő. Nem egyéb ez 
a türelmes gyakorlat eredményénél. Emlék- 
szel-é arra, aki azt mondá neked, hogy a 
gyakorlat tesz mesterré? Elhiszed most? 

E szavaknál fölemelte fátyolát és a kı- 
rály bámulva ismerte meg az elűzött szép 
királynét. Rögtön karjaiba ölelte s alig fékez- 
hető örömmel vitte vissza nejét a palotába, 
hol általános lett az öröm. 

A király pedig hálás volt a kapott lecz- 
kéért és azontul elhitte, hogy — :a gyakor- 
lat tesz mesterré. 


A FÉLLÁBU GÁSPÁR. 


A SZÜNETEK alatt Béla és Hermine 
nagy örömben részesültek: szüleik maguk- 
kal vitték öket egy nagy utra, Abbaziába, 
hol nehány hétig a legpompásabban mulat- 
tak s az egésséges tengeri levegőtül és für- 
dötül ugyancsak megerősödtek. Néhány nap 
alatt a két testvér egészen otthonosan érezte 
magát a tengerparton s nagy sétákat tettek 
Fiume város közelében. 

Egy ilyen séta alatt hirtelen égi háboru 
támadt s az eső nehéz csöppekben kezdett 
hullni. Béla szaladásnak eredt, de a kis Her- 
mine nem birta követni és sirva fakadt félel- 
mében; Béla tehát vissza tért hozzá s most már 
biztos kilátásuk volt reá, hogy mindketten 
hatalmasan átáznak, mert a város jókora 
távolságban volt, oda egyhamar nem érhet- 
tek. A zápor mind sürübben hullott s a mi 

két kis vitézünk lehető gyorsan iparkodott 
előre, midön egyszerre egy, a tengerpartnak 
majdnem a legszélén fekvó kis házikóbul 
hangot hallottak : 

— Hohó! Ide siessetek, gyerekek! Ha- 
mar ide! 

Béla és Hermine nem sokáig várattak 
magukra, egy percz alatt már ott voltak a 
házikóban; éppen jókor, mert a zápor ne- 
hány pillanattal ez után javában megeredt. 

— Csak beljebb, gyermekeim! szólt egy 
öreg ember, kinek ruházata tengerészre val- 
lott. Csak jöjjetek be! Házam nem fényes 
palota ugyan, de az eső ellen megvéd. Ulje- 
tek le szépen. Így ni. A zápor nem tart 
sokáig. . 

Az öreg tengerész ezt oly nyájas han- 
gon mondta, hogy a két gyermek egészen 
megnyugodva ült le. Csak akkor nézték meg 
jobban a házi gazdájokat. Mennyire elbá- 
multak fölötte! Arcza, ruhája nem mutatott 
ugyan semmi feltünöt, hanem az egyik lába, 
az bizony nem volt meg, s helyette vastag 
bot, fa-láb lödörgött az egyik nadrág-szárban. 

A vén tengerész kurta száru pipájából ké- 
nyelmesen füstölgetett s mosolyogva nézte, 
hogy bámulja a kis leány a fa-lábat. 

— Noss, kis kisasszony, szólt az öreg; 
csodálkozik, hogy hová lett a másik lábam? 
Sose piruljon! Elmondom apróra, hova lett. 
Hát biz" arra kedve szottyant egy czápának, 
és ámbátor nekem semmiképen sem volt 
inyemre a dolog, czápa uram nem kérdezte, 
hanem leharapta, és pedig olyan gyorsan, 
hogy el sem bucsuzhattam a szegény lá- 
bamtól. 

Erre a vén tengerész nagyot nevetett 
és jókedvüen kopogott a földön a fa-lábával. 

— Szörnyü! szólt Béla össze borzadva. 

— És nem fáj? kérdé Hermine, csodál- 
kozva, hogy valakinek jó kedve lehet, mikor 
csak fél lába van. 

— Már hogy fájna, mikor fából van! 
felelt az öreg mosolyogva, s aztán egyébről 
kezdett beszélni. Kikérdezte a gyermekeket, 
mi a nevök, hová valók, és elmondta, hogy 
ő sok évig tengerész volt, sok országban 
megfordult és mindenféle nyelveket megta- 

nult ; sok kalandja is esett, s ha egyszer el- 
jönnek hozzá hosszabb időre, mesélni fog 
nekik. Herminke arcza ragyogott e szavakra 
s több izben szólni akart, de nem mert; 
végre is neki bátorodott és megszólalt : 

— Ha olyan Jó volna és elmondaná ne- 
künk, hogy történt . . . hogy harapta le .. . 
nagy hal volt-e? 

— Miféle hal? kérdé a vén matróz. 

— Hát az, amelyik leharapta a lábát. 

— Ah! Arról beszéljek? Arról bizony 
nincs igen mit mondanom, kivéve, hogy biz 
az legalább harmincz láb hosszu volt. 

— A lába? kérdé Herminke. 

— Oh, te buksi, szólt Béla; már hogy 
lehetne egy ember lába harmincz láb hosz- 
szu? A czápa volt akkora, ugy-e, matróz 
bácsi ? 

— Persze hogy a czápa! szólt ez. Egyike 
volt a legmegátalkodottabb czápáknak, mely 
napokig követte hajónkat. Tudni kell, hogy mi 
tengerészek ezt nem igen szeretjük, mert az a 
hiedelem él köztünk, hogy ha a czápa sokáig 
uszik a hajó után, akkor halálszagot érez s 

valaki meg fog a hajón halni. A szárazföl- 
dön persze nevetnek bennünket ezért s azt 
mondják, hogy babona az egész. Meglehet, 
hogy ugy is van; de annyi bizonyos, hogy a 
czápának legkedvesebb eledele az emberhus, 
és nem törődik vele, fehér vagy szerecsen 
ember-é : megeszi jóizüen mind. 

— Oh, a csunya állatja! szólt Herminke 
borzadozva. És hogy fogta meg a maga lábát? 

—- Azt is elmondhatom. Mintegy tizenöt 
év előtt mint matróz szolgáltam a Dafne 
nevü nagy gőzhajón, s éppen haza térő- 
ben voltunk Amerikából; sok utas is volt 
hajónkon, egész raj kisebb-nagyobb gyer- 
mekkel; ezek közt volt különösen egy gön- 
dör fürtü kis fiu, igen kedves gyermek, akit 
mindenki legjobban szeretett; a fiucska 
gyászba volt öltözve és anyja szintén; hal- 
lottam, hogy a kis fiúnak az édes atyja nem- 
rég halt el, igy hát árva volt szegény, az 
édes anyja pedig szomorkodó özvegy — és 
ez nagyon meghatott engem. 

Más közönséges matróz talán észre 
sem vette volna a gyászoló özvegyet és kis 

árváját; de lássák, nekem volt okom gon- 
dolni velök, mert magam is árván nőttem 
föl; atyám korán elhunyt és csak jó édes 
anyám gondjainak köszönhetem, hogy em- 
ber lett belőlem. Én tehát nagyon megsze- 
rettem a kis árvát és az anyját s gyakran 
beszélgettem velök, midőn nem volt dolgom. 

Néhány napig szerencsésen folyt utunk, 
kedvező szél feszítette vitorláinkat s remél- 
tük, hogy minden baj nélkül haza érünk. Egy 
napon azonban óriási czápát vettünk észre, 
mely nem nagy távolságban követte hajón- 
kat ; nekünk matrózoknak nem tetszett ez az 
uti társ, de a többi utasok nevettek s utol- 
jára magunk sem sokat törödtünk vele; a 
czápa másnap, harmadnap is hajónk köze- 
lében uszkált s végre már senki sem gon- 
dolt reá. 

Egy reggel — emlékszem, éppen vasár- 
nap volt — kint a födélzeten akad valami 
dolgom: Sok utas sétált ott föl s alá, mert a 
nap gyönyörüen ragyogott. Ott volt az öz- 
vegy asszony is a kis fiával; Albertka — igy 
hivták — jó kedvüen ugrándozott, szaladgált 

s nem maradt egy perczig egy helyt; volt 
egy kis halász-horga, mely persze le sem ért 
a magas hajóról a vizbe; a kis Albert azon- 
ban mindenképen szerette volna a vizet el- 
érni, kihajolt a karfán s egyszerre csak átbu- 
kott a korláton a tengerbe! 

— Jaj Istenem! Szegény fiúcska! kiál- 
tott föl Herminke rémülten. 

— Bizony, igy kiáltottak föl ott is az 
utasok, folytatá a vén matróz. A kis fiu anyja 
kétségbe esetten jajgatott, a többiek össze 
vissza kiabáltak, nehány matróz-társam pedig 
csónakot igyekezett gyorsan vizre bocsátani 
s a gyermek után evezni. Én is oda néztem s 
láttam, hogy fuldoklik a kis Albert; de ször- 
nyü rérnületemre láttam azt is, hogy alig ne- 
hány ölnyire töle ott van az óriási czápa, mely 
észrevette már a vizbe bukott gyermeket 
és sietett feléje, hogy bekapja. Semmi kétség 
sem volt, hogy mig a csónakot vizre eresz- 
tik, mig a hajót megkerülik vele s a gyer- 
mekhez jutnak, addig a czápa már rég el- 
nyelte. Iszonyodva álltunk ott mindnyájan ; de 
én csak egy szempillanatig haboztam, egy má- 

sodpercz mulva már neki iramodtam s egy 

nagy szökkenéssel egészen Albertka közelébe 
ugrottam a vizbe, megragadtam a kis fiut 


A FÉLLÁBU GÁSPÁR. 81 


és örült erőfeszítéssel usztam vissza a 
hajóhoz. Tudtam, hogy itt most élet vagy 
halál közt van szó. A czápa nem értette a 
tréfát s gyorsan utánam eredt, én még na- 
gyobb erőfeszítéssel usztam s eljutottam a 
hajóhoz; egy másik matróz ez alatt kötelen 
lebocsátkozott s átvette a kis fiut. Ebbe bele 
telt egy fél percz, ezalatt a czápa utól ért. 
Rémülten igyekeztem menekülni, de csak 
annyi időm maradt, hogy a hajó oldalán egy 
vas karikát megragadjak s félig kiemelkedjem 
a vízből. Ekkor a czápa bekapta az egyik lá- 
bam szárát. Én nem eresztettem, ő sem 
eresztette, de egyszerre aztán elvesztettem 
eszméletemet s mikor ismét magamhoz tér- 
tem, a fedélzeten feküdtem — fél lábbal. 
A másikat a czápa harapta le és elil- 
lant vele. Hanem a kis Albert meg volt 
mentve. Ott szaladgált mindjárt körültem, 
nem történt semmi baja. Azóta is még min- 
dig jó barátok vagyunk. Ebből áll az én lá- 
bam története. 

— És hogy érezte magát, midőn feléb- 
redt s a fél lábát nem találta? kérdé Béla. 

— Bizony nem igen mulatságosan. De 
ezért nem sokat bánkódtam, a seb begyó- 
gyult, kaptam jó fa-lábat s lelkem mindig 
örült, hogy egy lábam árán egy ember életét 
menthettem meg. És a kis Albertből derék 
ember lett ám, most már ő is hajós kapitány 
s rólam nem feledkezett meg. Ezt a kis házat 
Ö vette nekem, gondoskodik rólam hogy 
szükséget ne szenvedjek, és ha ide jó hajójá- 
val, mindig meg is látogat. 

Eddig tartott az öreg tengerész elbe- 
szélése, melyet Béla és Herminke meghatot- 
tan hallgattak; ezalatt az eső elállt, a nap 
ismét kellemesen ragyogott s a két testvér 
szépen megköszönve a vén matróz vendég- 
szeretetét és elbeszélését, a város felé indult 
s baj nélkül haza is ért. 


A FECSKE LEVELE. 


Kedves Forgó bácsi! 


BIZONYOSAN tudja Forgó bácsi, hogy 
mi fecskék nagy utazásokat szoktunk tenni, 
mert nem szeretjük a hideget s ezért a telet 
Afrikában töltjük. Én is csak nem régen jöt- 
tem meg feleségemmel — mert mi fecskék 
párosan élünk — s itt hallottam, hogy a 
, Kis Lap"-ban már több állatka és madárka 
mesélt önmagáról. Én is irok hát valamit, 
remélve, hogy kinyomatja kis olvasói szá- 
mára. 

Április végén érkeztünk meg, én és kis 
feleségem Afrikából, és egyenesen azon ház- 
hoz repültünk, hol tavaly fészket raktunk 
volt. Nagy szomoruságunkra azonban va- 
lami pajkos gyerek szét rombolta fészkünket 

s így ujból köllött megépíteni. Gyorsan hozzá 
fogtunk és egy magtár eresze alatt csakha- 
mar el is készítettük. Mi tudni illik azon fecs- 
kék közé tartozunk, melyek eresz alatt fész- 
kelnek; vannak rokonaink, melyek a ké- 
ményben, mások meg a folyók partján ütnek 
tanyát ; mi azonban jobb szeretjük a magunk 
szokását. 

.De hogy másra ne térjek, tehát: ha 
Forgó bácsi bepillantana fészkünkbe, látna 
most benne öt szép piczi tojáskát. Ezeket 
majd a feleségem kikölti és lesz öt kis fiacs- 
kánk. Hanem meg is gyülik ezekkel a gon- 
dunk; a mi kicsinyeink ugyanis nagyon 
étkesek, s én meg a feleségem egész nap 
legyek után vadászunk s mégis alig tu- 
dunk annyit össze fogdosni, hogy kicsinyeink 
jól lakjanak. Szerencsére ez nem tart sokáig. 
Fiókáink gyorsan nönek s mikor már jól 
megtollasodtak, megtanitjuk öket repülni s 
aztán szárnyukra bocsátjuk, hadd keressék 
önmaguk a kenyeröket. 

E napokban egy kis kalandom is tör- 
tént, melyet elmondok, hogy lássák a kis 

olvasók, milyen bajba lehet jutni meggon- 
dolatlan kiváncsiság miatt. 

Fészkünk, amint mondtam, egy magtár 
eresze alatt volt; a magtár ablakai sürü 
drót-fonattal voltak elzárva s bár nagyon 
kiváncsiak voltunk arra, valjon mi lehet a 
magtárban, be nem juthattunk. Hanem egy- 
szer, szerencsétlenségemre, nyitva láttam az 
ajtót és hamar beröppentem ; körül tekintet- 
tem jobbra-balra. De bizony nem volt ott egy 
szem buza sem, csak egy csomó üres zsák! 
Eszembe jutott, hogy még messze van az 
aratás, és mivel itt semmit sem találhatok, ki 
akartam repülni; — de amig én körül száll- 
dogáltam, az ajtót már becsukták! Hiába 
repültem az ablakokhoz — egyiken sem 
volt akkora nyilás, hogy kiférhettem volna s 
igy kétségbeesve töltöttem az éjt. Éhes is 
voltam, féltem is, hogy ha nem jönnek ha- 
mar emberek, ott veszek. Szerencsémre 
másnap délben jött az öreg-béres zsákokért, 
s midőn az ajtót nyitva hagyá, én szélgyor- 
san kinyilaltam rajta és siettem megvigasz- 
talni feleségemet, ki már nagyon busult 

miattam. Nem is megyek azóta semmiféle 
zárt helyre; jobb nekünk itt künn a fényes 
napvilágban. 

Reménylem, jól fogjuk tölteni a nyarat, 
kivánjuk ezt a feleségemmel együtt Forgó 
bácsinak és kis olvasóinak is, kik minket 
fecskéket mindig szerettek. És ezek után 
maradunk csicsergő tisztelői 


EGY FECSKEPÁR. 


BESZÉLNI EZÜST, HALLGATNI ARANY. 


EGY vasárnap délután Linka elment 
nagynénjéhez, hogy ott töltsön néhány órát. 
Nem sokára odajött még egy másik leányka 
is, kivel Linka nagyon vigan elcsevegett s 
alig ment el e leányka, Linka oda szaladt 
nénjéhez és szólt: 

— Milyen kedves leány az az Esztike ! 
Ugy-é, kedves néni? Olyan mulatságosan 
tud beszélni. 

— Igen ügyes leány, szólt a néni ki- 
térőleg. 

— És milyen jól tud mindenkit utá- 
nozni! Annyit nevettem, mikor Ágnes nénit 
utánozta. Beh szeretném, ha én is tudnám ezt. 

— Én nem szeretném. 

— Miért? Hisz az olyan mulatságos! 
Mindenki kénytelen nevetni rajta s az szép, 
ha valaki mulattatni tudja a társaságot. 

— Igen, de csak ha másokat nem sér- 
tünk vele. 

— Hát sért Eszti valakit? Én még soha 
sem tapasztaltam. 

— Szemben talán nem; de meglehet, 
hogy téged is kifiguráz, mikor nem vagy jelen. 

Linka elpirult, mert ez bizony nem ju- 
tott eszébe. De azért még védelmezte barát- 
néját., 

— Nagyon sajnálom, hogy kedves né- 
nikém nem szereti Esztit; nem tehetek róla, 
de én nagyon szeretem. 

.— Nem mondtam, hogy nem szeretem 
Esztit, csak azt mondtam, hogy jobban sze- 
retném, ha nem csufolná ismerőseit, ha ke- 
vésbé látná mások hibáit és jobban észre 
venné jó tulajdonságaikat. Szerettem volna 
már emlékeztetni öt arra a közmondásra, 
hogy s hallgatni arany c. 

— Arany? Hogy lehet az? Oh, én hall- 
gatnék akár egy hétig is, csak egyetlen egy 
aranyat kapnék érte! 

— Nem ugy értem, ... de hiszen tudod 
te jól, mit jelent e mondás, 

A néni nagyon jól ismerte Linkát, és 
nem hiába figyelmezteté ama közmondásra. 
Linka jókedvü, vidám leányka volt, s aki 
csak ritkán látta, azt hiheté, hogy könnyelmű, 
gondatlan gyermek. Pedig nem ugy volt. 
Linka sokszor komolyan el-elgondolkozott s 
gyakran, midőn barátnői játszottak, ő egy fa 
alá heveredett és törte fejét valami fölött. 

Most is, hogy a nénitől haza felé ment, 
elgondolkozott azokon a szavakon, melyeket 
nénje mondott. 

— Ejnye, Linkám, de elkéstél! szólt 
anyja, midőn a kis leány haza ért. 

— Elkéstem? Kissé lassan jöttem, az igaz. 

— Te és lassan jönni? Az nem lehet, 
nevetett az édes anyja. Hogy van a nénike? 

— Jól, nincsen semmi baja. De képzeld 
kedves mama, ki jött oda, kivel mulattam ? 

— Nos? ... ki volt az? 

— Találd ki. 

— Esztike? 

— Az!... pedig talán mama sem sok- 
kal jobban szereti őt, mint a nénike. És 
aztán, mielőtt anyja kérdezhette volna, mit 

akar ezzel mondani, Linka folytatá: Nem 
furcsa az, hogy azt tartják: ohallgatni 
arany ? 

— Ki mondta ? 

— A nénike; de én nem értem, hogy 
érhetne a hallgatás annyit, mint az arany. 

.— A néni nem mondta meg az egész 
közmondást. Az egész igy szól: s Beszélni 
ezüst, hallgatni arany.« 

— Bizony jobb volna megfordítva, ha 
a beszéd volna arany, mert én szeretek cse- 
vegni; szólt Linka nevetve, de azért mégis 
komoly és gondolkozó maradt. 

Linka egy leány-nevelőben tanult, de 
minden szombaton este szabad volt haza 
jönie szüleihez, s Öö mindig jó kedvet és 
derültséget hozott a házba; dalolt, játszott, 
tánczolt, mint afféle vig gyermekek szoktak. 
Azóta is, mióta a nénikénél volt, több vasár- 
napot töltött már igy otthon; többször 
eszébe jutott ama közmondás, de mindig 
csak azt mondta anyjának : 

— Kedves mama, én még most sem 
tudom, miért mondják, hogy ? beszélni ezüst. 

Hanem nehány héttel később egy szom- 
bat este, Linka a szokottnál komolyabb 
arcczal jött haza s alig hogy letette a ken- 
döjét, kalapját, sietett anyjához és szólt: 

— Most már tudom, kedves mama, hogy 
a helyes beszéd csakugyan felér az ezüsttel. 

— Ah! ... és hogy és ki által tanultad 
meg? Beszéld el. 

— Mindjárt elmondom az egészet. Is- 
mered Edithet? Ott van ő is az intézetben 
velünk ... az ð révén jutottam az igazsághoz. 
Hanem elmondom kezdetétől az egész tör- 
ténetet. Tehát tegnap este leczke után a 
nagy teremben nagy csoportban láttam ál- 
lani a leányokat Laura körül, s mert nagyon 
lármásan beszéltek, gondoltam, hogy valami 
érdekes dolog van szönyegen. 

— És oda szaladtál? 

— Oda, felelt Linka kissé elpirulva; 
aztán folytatá: Alig hogy odaértem, reám 
rohantak a leányok és kérdezték : 

— Linka! Linka! Mondd csak, nem 
vörös-e a Laura haja? ... És nem vörös-e 
Emmának is a haja? 

— Miért kérditek ? feleltem, hiszen lát- 
hatja mindenki, hogy vörös. No lám, nem 

mondtuk? kiáltottak mindnyájan s szegény 
Laura zokogni kezdett boszuságában. Mind- 
nyájan kiáltoztunk, midőn egyszerre közénk 

lépett Edith s tudja Isten, miért? — de 
mindnyájan hirtelen elhallgattunk. Előtte 
szégyeltük azt, amit tettünk, mert ő egy- 
két évvel idősebb nálunknál és mindnyá- 
jan nagyon szeretjük jósága és nyájassága 
miatt. Most tehát, midön mi egyszerre 
elhallgattunk, Edith egészen szeliden szólni 
kezdett : 

— Ugyan leányok, nem rösteltek igy 
veszekedni a hajatok szine fölött? 

— De hiszen én nem tehetek róla, hogy 
vörös a hajam, szólt Emma, s én bizony 
nem is bánom; nem tudom miért harag- 
szik Laura, ha mondják neki, hogy vörös 
a haja. 

— Ugy-e Edith, te nem mondod, hogy 
vörös a hajam? szólt Laura. 

— Elébb te mondd meg nekem, milyen 
az én hajam, aztán majd megmondom én, 
szólt Edith mosolyogva, és mi mindnyájan 
meglepetve néztünk reá; igazán csak most 
jutott eszünkbe, hogy Edithnek is vörös 
a haja; de annyira szerettük, hogy nem 
figyelt arra senki, szép haja van-e vagy sem. 

Laura is nehány perczig némán állt, aztán 
nyakába borult Edithnek és igy szólt: 

— [Igazad van, az én hajam csak olyan, 
mint a tied, s téged mégis mindenki szeret. 
Nem bánom; hadd mondják, hogy vörös a 
hajam. 

Mi pedig mindnyájan szégyeltük ma- 
gunkat és lesütött szemmel álltunk Edith 
előtt. Edith pedig megcsókolta Laurát és 
szólt : 

— Lássátok leányok, ez nagyon hiába 
való dolog, amit most csináltatok. Legyünk 
jók egymás irányában, legyünk barátnék és 
ne mondjunk olyant, amivel más sértve érzi 
magát. Megigéritek, ugy-e ? 

Én nem tudom, hogyan, hogyan nem: 
de szavai oly csodálatos hatással voltak rám, 
hogy mindnyájan össze ölelkeztünk és meg- 
igértük, hogy többé nem boszantjuk egymást. 
És ekkor eszembe jutott az a közmondás és 
most már tudom is, hogy néha: »beszélni 
ezüst. « 

— Nagyon örülök, hogy ilyen jó példá- 
ból gyðződtél meg, szólt a mama. Majd meg- 

találod még a másikat is, hogy: »hallgatni 
arany c. 
— Jaj, az nehéz lesz! szólt Linka ne- 
vetve. Mert hallgatni . . . hallgatni olyan nehéz! 
És Linkának, ugy látszik, igaza volt, 
mert sehogy sem tudott meggyőzödni felőle, 
hogy a »hallgatás aranyc. Lassankint, ugy 
látszott, el is felejtette az egész dolgot, s mi- 
dón vasárnaponkint otthon volt, nem beszélt 
többé erről. Egyuttal pedig nagy változáson 
látszott keresztül menni: szomoru volt gyak- 
ran, midőn azt hitte, hogy senki sem látja s 
csak ha megszólitották, tört ki ismét régi 
vig kedvébe. Anyja sokat gondolkozott fö- 
lötte, mi lelhette a kis lányát, de nem tudott 
rátérni. Ennek igazi oka pedig a követ- 
kező volt: 
Volt Linkának egy jó barátnéja az inté- 
zetben, Esztike, kirôl már szóltunk is egyszer. 
Mindig együtt voltak, együtt tanultak és ját- 
szottak; szóval: elválaszthatlan társak vol- 
tak, mig nem egyszer Eszti igy szólt Linkához : 
— Linka, mondok valamit! De titok, 
nem szabad senkinek sem elárulnod. 

— Oh, én tudok titkot tartani! felelt 
Linka. Csak mamám előtt nincs titkom, neki 
mindent elmondok. 

— Ugy? Ha ezt tudtam volna, soha 
sem lettél volna barátném, felelt Eszti és el- 
fordult. 

Képzelhetni e szavai után, hogy sok 
olyat beszélhetett, amit bizony szégyelhe- 
tett; ezért most boszuból nem csak meg- 
szakította a barátságot Linkával, hanem 
éreztette vele gunyolódási tehetségét. Linka 
nagyon fájlalta, hogy barátságuk megszakadt, 
mert ő még mindig szerette Esztit és azon 
törte fejét, miként nyerhetné öt vissza. Azt 
érezte, hogy hiába beszél, hiába kér vagy 
veszekszik. De hát mit tegyen? 

— Megpróbálom a hallgatást; nem szó- 
lok semmit, gondolá és meg is tartotta, bár 
ez nem volt könnyü dolog. 

Eszti sokszor csufolta s a többi leányok 
persze inkább a nevető részére állottak, ami 
Linkának sok keserü órát okozott, és igy nem 
csoda, ha aztán gyakran komoly. és szo- 
moru volt. 

De még ez nem volt minden. Eszti és 
Linka közös fiókot birtak a könyveik számára, 
s Linka könyvei néha csodálatos módon el- 
tünedeztek; semmi kétsége sem volt, hogy 
Eszti dugta el. Ebből pedig az a kellemet- 
lenség következett, hogy Linka gyakran nem 
tanulhatott, s mikor leczke alatt felelnie 
kellett volna, nem tudott. De különösen egy 
fontosabb könyve végkép elveszett és Linka 
nem készülhetett el jól a vizsgára e tárgyból, 
pedig jutalom is volt kitüzve annak, aki leg- 
jobban tudja, és mindenki meg volt gyð- 
zödve, hogy Linka fogja megnyerni, mert ð 
legjobban értette a tárgyat. De a könyvet 
hiába kereste, az elveszett. 

Sokan talán azt mondanák, hogy Linka 
mehetett volna panaszra az igazgatónðhöz 
és bevádolhatta volna Esztit. Eszében is 
forgott ez Linkának; de erőt vett magán és 
nem tette ; elhallgatta a boszantásokat. Mikor 
aztán a vizsga napja elérkezett, ugy történt, 
mint Linka régen sejté . . . nem tudott jól 
felelni s az igazgatónő igy szólt hozzá: 

— Linka, te különben igen jól tanultál 

és e tárgyból is elkészülhettél volna; nagy 
hanyagság és könnyelműség, hogy nem tet- 
ted. A jutalmat más fogja kapni és ez annál 
nagyobb szégyen reád, mert előre mondo- 
gattad, hogy te nyered el. 

Szegény Linka szemeiből nehány köny- 
csepp hullott, de nem szólt semmit. Eszti jól 
látta ezt. Otthon Linka csak azt mondá, hogy 
könyve elveszett s ezért nem folyt le a 
vizsga szerencsésen. Anyja gyanitotta, hogy 
itt valami titok van, de egyelőre nem akarta 
fürkészni. 

Délután Linka otthon a kertben játszott 
és igyekezett felejteni szomoruságát. Mig ő 
kint mulatott, látogató jött édes anyjához. A 
látogató pedig nem volt más, mint Esztike. 

— Oh kedves néni, szólt könyezve Esz- 
tike, ide jöttem, mert oly szerencsétlen va- 
gyok!... 

— No, mi baj? Mondd el kedvesem. Ha 
segithetek, örömest teszem neked, Linkám 
jó barátnőjének. 

— Hát még nem tudja nénike, hogy én 
Linkával már nem vagyunk barátnék? 

— Nem vagytok? Ezt valóban nem 
tudtam. 

— Hiszen Linka azt mondta, hogy min- 
dent el szokott beszélni nénikének. 

— Igaz, de erről nem szólt semmit. 





— Ugy hát elmondom én magam, mi 
történt . . . de igazán nem tudom, hogyan 
kezdjem ... oly rosz voltam, oly gonosz 
szegény Linka iránt. 

Lassan-lassan azonban neki bátorodott 
és elmondta magáról mind azt a roszat, amit 

Linka ellen elkövetett; még alig végezte el, 
midőn Linka a szobába lépett. Eszti fölugrott 
és elébe szaladt, zokogva kérdezvén : 

— Kedves Linkám, meg tudsz-é nekem 
bocsátani? 

Linka válasz helyett megölelte és meg- 
csókolta. 

— Oh, ha tudnád, mennyire haragszom 
magamra, folytatá Eszti. Miattam nem nyer- 
ted meg a jutalmat, miattam dorgált meg az 
igazgatónő . . . és te még nem is panaszkod- 
tál, be sem vádoltál. Ah, ugy szégyenlem! 

— De ha bepanaszoltalak volna, nem 
haragudnál-e most reám ? kérdé Linka. 

— Az meglehet, hogy akkor ellenséged 
lettem volna, szólt Eszti pirulva. Oh, de most 
oly roszul esik az, amit tettem. Soha sem 
fogom megbocsátani magamnak. 

— De ha én megbocsátok? szólt Linka. 
Igy csak a jutalmat vesztettem el, de vissza 
nyertelek téged, legjobb barátnémat, s ez 
nekem többet ér, mint az az aranyos könyv, 
melyet kaptam volna. És most már tudom, 
kedves mama, folytatá anyjához fordulva, 

hogy csakugyan sokszor a hallgatás arany. c 
Meggyöőzödtem róla saját tapasztalásomból. 

Eszti kiváncsian kérdezte, mit jelente- 
nek e szavak, és mikor Linka megmagya- 
rázta, Ő is megfogadta, hogy jövőre igye- 
kezni fog ez arany szabályt követni. És igy 
Linka béketürése Jó gyümölcsöt termett. 

Linka és Esztike ezután jó barátnék 
maradtak és mert követték azt az arany sza- 
bályt, hogy a maga idején beszéltek és a 
maga idején hallgattak, másoknak szeretetét 
is megnyerték. 

A KÉT TESTVÉR 
VAGY 
AZ IGAZI SZERETET. 


HAJDANÁBAN, sok száz esztendő előtt, 
élt Jeruzsálemben két testvér, kiknek közös 
földjük volt. Az egyik testvérnek volt neje és 
két gyermeke, a másik pedig nötlen volt. 
A földet közös erővel müvelték s a termést 
aztán két kazalba rakták össze a mezőn; 
egyik kazal az egyik testvéré, másik a másik 
testvéré, de mindkettő egészen egyforma 
nagyságu volt. I 

A nyáron, midön a buzát már ilymódon 
ismét megosztották két kazalba és haza tértek 
pihenni, a fiatalabbik testvérnek eszébe ju- 
tott, hogy mégsem igazságos az, hogy mind- 
ketten egyformán osztoznak a termésen. 

— Bátyám, igy gondolkozott, nős em- 
ber, gyermekei vannak, neki többre van szük- 

sége mint nekem; az efféle nötlen legény 
mint én megél a jég hátán is. Majd éjjel, ha 
alusznak, kimegyek a mezőre és a magam 
részéből egypár kévét az övébe teszek. 

Igy gondolkodott és meg ‘is tette. 

Ekközben bátyja éppen olyanformát 
gondolt és igy szólt feleségéhez : 

— Látod, az még sem igazságos, hogy 
öcsém csak annyit kapjon a termésből, mint 
én; nekem megvan örömöm családomban, 
gyermekeimben; ő szegény, magányosan él 
e világon; legyen legalább kissé több a 
gabonája, hogy egy kis pénzt kereshessen 
magának. Most alszik, kimegyek a mezőre 
s a magam részéből teszek egypár kévét az 
övéhez. 

Az asszony helyeselte e szavakat s igy 
az idősb testvér kiment a mezőre és egypár 
kévét a maga részéből átvitt a másikhoz ; 
természetesen a szélen levőket vette s igy 
éppen azokat a kévéket vitte vissza, melyeket 
kevéssel előbb öcsse adakozott, s ekként a két 
buza-csomó reggel csak éppen olyan volt, 
mint azelőtt való nap este. 


A KÉT TESTVÉR. 


r 


104 





A KÉT TESTVÉR. 105 


Reggel mind a két testvér roppantul 
csodálkozott a dolgon; de egyik sem szólt 
semmit, eltökélvén, hogy a következő éjjel 
majd ujból végre hajtják szándékukat. 

Meg is tették egyszer, kétszer s még 
többször is, de reggel a két csomó persze 
mindig egyforma volt, ugy hogy mindketten 
már valami babonaságban kezdettek hinni. 
Az. idősebb testvér azonban mégis gondolt 
arra, hogy talán öcsse hordja mindig vissza 
a kévéket, s ezért elhatározta, hogy egy éjjel 
korábban megy ki és meglesi. Ki is ment és 
egy pár kévét a saját csomójából vinni ké- 
szült a testvéreéhez; éppen fele-uton volt, 
midőn szembe jött öcsse, szintén megrakodva 
nehány kévével. Elbámultak egymáson, aztán 
megvallották mindketten a dolgot s meg- 
hatva kölcsönös vonzalmuktól, össze ölel- 
keztek és azontul sokkal jobban szerették 
egymást. 

A KIS MUKK VISZONTAGSÁGAI. 


— Keleti mese. — 


HAZÁMBAN lakott egy ember, kit a nép 
mindig csak kis Mukk-nak nevezett, és aki élén- 
ken van bevésve az emlékezetembe, mert egy- 
kor ő miatta majd halálra vertek. A kis Mukk, 
bár öreg legény volt, mégsem volt nagyobb 
három vagy négy lábnyinál, és kis termetén 
sokkal vaskosabb fejet emelt, mint más em- 
berek. Minden négy héten legföljebb egyszer 
ment ki a házból, és mikor a háztetőn sétált, 
azt hitte volna az ember, hogy csak a feje 
járkál fel s alá. Mi afféle csintalán gyerme- 
kek csufot üztünk belőle, és ezzel a kis vers- 
sel boszantottuk : 


Kis Mukk, kis Mukk, kis Mukk ! 
Nagy házban élsz, de négy hét 
Alig hogy egyszer kivét ; 

Derék törpe legény vagy, 

Fejed mint a hegy oly nagy, 

Ide tekints, kuk, kuk, kuk, 

Fogj meg, ha tudsz, te kis Mukk ! 

Megvallom, hogy én a többi között leg- 
gonoszabb voltam, sokszor megrángattam a 
köpönyegét, ugy, hogy öblös papucsaiban el- 
botlott és elesett. Ezen sokszor jóizůt nevet- 
tem, de bezzeg elment kedvem a nevetéstől, 
mikor egy napon a kis Mukkot atyám háza 
felé láttam tipegni. Én elbujtam, de észre vet- 
tem, hogy amikor kijött, apám nagyon hajlon- 
gott előtte. Soká nem mertem kijönni buvó- 
helyemből, de végre az éhség kihajtott. Meg- 
hunyászkodva léptem apám elébe, aki ko- 
moly hangon mondá: 

— Te bántottad a kis Mukkot? Majd 
elbeszélem, elmondom neked történetét, és 
nem fogod többé csufolni ; de előtte is, utána 
is megkapod a szokottat, tudod már! . . . 

A szokott a virgács volt, amivel em- 
berül rám sóztak. 

Később elmondta, hogy a kis Mukknak 
apja szegény, de becsületes ember volt Niceá- 
ban, aki éppen olyan remeteségben élt, mint 
a fia, kit törpe termete miatt nem türhetett. 
A kis Mukk azonban tizenhat éves korában 
eleven fiu volt, amikor is atyját elég korán 

elvesztette. A kegyetlen rokonok, kiknek 
atyja pénzzel tartozott, a fiut elkergették a 
háztól, nem adtak neki egyebet atyja kabát- 
jánál, ami természetesen csak ugy lötyögött 
rajta, de ő azért magához szabta, és mai 
napig viseli. Kiment hát a ház ajtaján, olyan 
reménységgel, hogy majd szerencsét próbál 
a nagy világban. A harmadik nap reggelére 
kelve, a magaslatról megpillantott egy nagy 
várost, melynek tornyairól a félhold ragyo- 
gott. Fáradtsága daczára egyet ugrott, és fel- 
kiáltott : 

— Igen, igen, itt próbálok szerencsét! 

Dél felé a város kapujához ért, ott kö- 
pönyegét félvállra vette, a tört rézsut szurta 
övébe s a port lábairól leverve, bátran lépett 
a kapu alá. Már több utczán szédelgett, de 
egy ajtó sem nyilt meg elötte. Eppen amint 
ismét egy nagy szép házra felbámészkodott, 
megnyilt az ablak, honnan egy vén asszony 
csikorgó hangon lekiáltott : 

Ide, ide, ide, ide ! 
Megfôtt a kása izibe. 


Teritve, van, kitálalva, 
A ki éhes megtalálja. 

Jó szomszédok ide, ide, 
Elfòtt már a kása leve! 


Az ajtó kinyilt, és Mukk látta: kutya- 
macska egymás hátán mint takarodnak be 
rajta szaporán. Az asszony a lépcsőn állt, és 
haragosan kérdezte tôle, mit keres ? 

— Hiszen te meghivtál mindenkit a 
kására, én meg éhes vagyok, hát jöttem az 
orrom után. 

— De hát honnan jösz te? Hisz tudja 
az egész város, hogy én csak macskáimnak 
főzök. 

Mukk elmondta történetét és szépen 
kérte az asszonyt, hadd vegyen Ő is részt a 
macska-lakomában. A jó asszony nem bánta. 
Mukk szintén tehát hozzá látott és jól ellakott. 

Amint ellakott, a banya végig nézte, 
aztán megszólította : 

— Kis Mukk, maradj nálam szolgálat- 
ban, nem bánod meg, jó dolgod lesz! 

Ez, valamint a macska-kóficz, tetszett 
a kis Mukknak, és beszegődött Géháziné 
asszonyomhoz. Dolga abból állt, hogy asz- 
szonya macskáira felügyelt, azokat megetette 

és megkefélte. Eleinte csak megjárta, de 
csakhamar meggyült baja a neveletlen álla- 
tokkal s Géháziné asszonyommal, mig végre 
föltette magában, hogy kilép szolgálatából ; 
csakhogy előbb szegődött béréhez akart 
hozzá jutni, amiből eddigelé egy veszett pe- 
tákot sem látott. Ott gyanitotta egy titkos 
lakatra vert szobában a banya kincseit, de. 
kérdés, hogyan férjen hozzája? 

Egy reggel, mikor a banya távozott, a 
kicsi eb, akivel a banya mostohául bánt, de 
Mukk magához édesgetett, megrántja a ka- 
bátja szélét, mintha mondta volna, hogy men- 
jen utána! És ki hinné? — tekervényes uta- 
kon éppen abba a szobába vezette, melyet 
a banya belakatolt; de a keresett pénz he- 
lyett csak lomot, ringyet-rongyot talált. Egy 
ideig kutatott, hányt-vetett össze minden lo- 
mot, zsibet. Kiválóképen megtetszett neki 
egy kristály edény, melyet föl is vett, hogy 
bele nézhessen; de hogy megijedt! A födél, 
melyet észre sem vett, leesett és darabokra 
tört . . . Sok ideig lélegzeni sem mert, vége 
volt! Neki szöknie köllött, ha azt nem 

akarta, hogy a vén banya agyonverje .... 
Eltökélte magát iziben, széjjel tekintett, ha 
nem volna-e mégis valami utra való, amit 
magával vihetne. Megpillantott egy pár irgal- 
matlan nagy és esetlen papucsot. Szép, ta- 
karos nem volt ugyan, de mégis csak jobb az 
övénél. Csakhamar bele dugta lábait, kezébe 
vett még egy csinos kis botot, és indult kifelé 
a házból, a városból. Azonban kezdi ám ész- 
revenni, hogy azok a papucsok valami saját- 
ságos papucsok; mert a papucs vitte Őt, 
nem ő a papucsot, még pedig olyan sebes- 
séggel, hogy ha akarta volna, se tudott volna 
megállapodni . . . 

— Ohó! gondolá magában, és találomra 
el is sóhajtotta magát. Ohó! 

Erre a szóra a papucspár megcsönde- 
sedett, megállt. 

— Van hát mégis valami, amit szerez- 
tem, és a minek az életben hasznát vehetem. 

Azután megpihent és csendesen elaludt. 

Álmában megjelent a kis eb és meg- 
szólalt : 

— Mukk pajtás! Te még nem is tudod, 

hogy kell bánni a papucsokkal. Ide vigyázz 
tehát: valahányszor hármat fordulsz egy- 

másután a papucs sarkán, hipp-hopp hiré- 
vel ahova akarsz, oda jutsz el! A kis bot 
segítségével pedig kincset találhatsz, amennyit 

kell, mert az elásott arany fölött háromszor, 
az elásott ezüst fölött kétszer üti meg a 
földet. 

. Amint fölébredt, nyomban kisérletet tett, 
bárha a sarkon fordulás nem egy könnyen 
sikerült a nagy papucsban. 

Végre hármat fordult s azt kivánta, hogy 
a szomszéd nagy városban teremjen. Alig 
hogy elgondolta, már a légben evezett; és 
lepottyant a vásártéren, hol nagynehezen tu- 
dott átfurakodni a sürü néptömegen. 

Már most a kis Mukk komolyan kez- 
dett gondolkozni, mi uton szerezhetne pénzt. 
Volt ugyan kincs-ásó botja, de hol van a 
kincs elásva? Ekkor eszébe jutottak papucsai, 
és elhatározta, hogy kengyelfutónak szegő- 
dik. A nagyur palotája után kérdezősködött, 
és ott a rabszolgák porkolábjánál jelentette 
kérelmét. Ez megnézte a kis embert tetőtül- 
talpig és igy szólt: 

— Te, apró lábaiddal a nagyur kengyel- 
futója! Elment az eszed? Hordd el magadat, 
nincs időm veled bolondoskodni! 

A kis Mukk azonban erösen állitá, hogy 

ő nem tréfál, és akár fogadni is mer, hogy 
nem akad hozzá fogható kengyelfutó. 

A porkoláb nagyot nevetett, de azért 
meghagyta neki, hogy estére készen legyen. 
Maga a porkoláb pedig elment a királyhoz 
és elbeszélte neki a történetet. A király jóked- 
vében a palota háta mögötti téren megtéteté 
az előkészületeket és egész udvarát meghi- 
vatá a versenyre. 

Midőn a király és királyfiak s a király- 
nak szép leányai helyet foglaltak a számukra 
elkészített állványon, kilépett a kis Mukk, és 
egy takaros bókot csapott az uraságok előtt. 
Hangos kaczaj fogadta a kilépőt, de ezzel a 
kis Mukk mitsem törödött, peczkesen várta 
ellenfelét, aki egy épkézláb, hórihorgas su- 
hancz képében nem sokára előtte is állt. 
Amarka herczegnő legyintett a fátyolával, s 
erre a jelre nyil-sebességgel indult meg a 
pályán a két futó. A kis Mukk, bár eleinte 
egérutat hagyott ellenfelének, csakhamar utól 
érte, elhagyta, jól meg is pihent a czélnál, 
mikor a másik lélek-szakadva oda jutott. A 
nép a királlyal együtt tapsolt Mukknak és 

nyertesnek nyilvánitotta. A király magához 
intette, a kis Mukk engedelmeskedett, és 
minekutána leborult a földre, a király igy 
szólitá meg: 

— Derék fiu vagy! Ki hitte volna? ... 
Mától fogva kengyelfutóm vagy, nem távozol 
mellőlem, belső szolgáimmal egy asztalhoz 
ülsz, száz darab arany lesz a béred. 

Most már azt hitte, hogy megtalálta rég 
keresett szerencséjét, mert valósággal külö- 
nös kegyelmébe vette őt a király; titkos és 
sietös ügyekben csak is a kis Mukkot küldte és 
bizta meg. Ez természetesen felkölté a többi 
udvaroncz irigységét, többször szövetkeztek 
ellene, tört vetettek neki, de mind ezeket a 
magas kegy védelme alatt szerencsésen kı- 
kerülte. Mukk, ki mind ezt jól tudta : a helyett, 
hogy boszut állt volna, ellenei előtt kedvessé 
akart válni, és minthogy ehhez hozzá jutni 
pénzzel lehetett legkönnyebben, eszébe ötlött 
a kis bot, mely aranyat, ezüstöt csal ki a föld 
alul. Valahányszor sétálni ment, kezébe vette, 
kivált mikor meghallotta, hogy a meghalt 
király a háborus időkben sok pénzt elásott. 

Egy este éppen a várkertben csatan- 
golt, mikor a kis bot meglódult kezében és 
háromszor egymásután ütötte meg a földet. 
A közel álló fát megjegyezvén, vissza ment a 
palotába, hogy itt az éjszakát bevárja. A kis 
Mukk nem volt valami izmos legény, s igy 
nem egy könnyen jutott az elásott kincshez. 
Több órai fáradság után végre megakadt 
az ásó valamiben; az egy vas fazéknak volt 
a fedője, a fazék tele volt arannyal ; minthogy 
pedig a gödörbül kiemelni nem birta: a tüsző- 
jét, kabátját, gatyáját böven megrakta vele, a 
gödröt szépen betemette, vissza sietett a pa- 
lotába, s ott az aranyat bele varrta a derek- 
aljba. 

A kis Mukk szórta az aranyat mint a 
polyvát. De a helyett, hogy megnyerte volna 
társainak kedvét, csak a gyanujokat ingerelte. 
Rá fogták, hogy tolvaj, hogy pénzverő. El- 
kezdték gyanusitni a király előtt is — sót ami 
több, kimondták nyiltan, hogy a kis Mukk 
azt a sok pénzt egyenest a királyi kincstár- 
ból lopja. Ez igen jó viz volt a kincstárnok 
malmára, kinek ugy sem volt nagy kedve szá- 

moskodni. A király parancsolta, hogy a kis 
Mukkot szemmel tartsák, minden lépésére 
vigyázzanak ... s egyszer egy éjjel, mikor az 
arany forráshoz ment, üres korsójával rajta 
érték, megcsipték s a király elébe vitték. 

Az édes álomból fölvert király az ő ken- 
gyelfutóját nem fogadta kegyelmesen, hanem 
nyomon kérdőre vonatta. A vas fazekat le- 
tették a király lábaihoz és a kincstárnok azt 
vallotta, hogy ð Mukkot rajta érte, éppen 
mikor a fazekat a földbe akarta rejteni. 
A király azután kikérdezte a vádlottat és a 
szegény Mukk azt állitotta, hogy ð a vas- 
fazekat a kertben födözte föl és hogy ő nem 
el, hanem ki akarta ásni a föld alul. Min- 
den jelenlevő elnevette magát. A király 
szörnyen boszankodott, a kincstárnok pe- 
dig azt állitotta erősen, hogy az a pénz 
éppen annyi, amennyi hiányzik és a meny- 
nyit elloptak a pénztárból. A király a kis 
Mukkot a toronyba csukatá, a kincstárnok- 
nak pedig oda adá mind az aranyat, amit ez 
örömmel el is emelt haza és ott megszám- 
lálta. De a rosz ember sohasem vallotta meg, 

hogy a vas fazék fenekén egy irást talált, 
melyen ez állt: 

»Az ellenség elborította országomat, 
azért kincseimnek egy részét ide rejtem; 
bárki találja meg, átok rajta, ha ezt fiamnak 
vissza nem szolgáltatja. 3 
Szádi király. 

A kis Mukk nagyon szepegett. Tudta, 
hogy a királyi kincstár meglopása halállal 
jár; de a kis botnak titkát mégsem akarta 
fölfedezni. Papucsaitól sem várhatott me- 
nekülést, mert oly szorosan volt oda vasalva 
a falhoz, hogy lehetetlen volt sarkon fordul- 
nia. Azonban. amint másnap megvitték ha- 
lálos itéletét, rá szánta magát, hogy a boton 
megváltsa életét: föl is fedezte titkát a ki- 
rálynak, aki megtette a kisérletet még pedig 
fényes sikerrel. Látván a király, hogy kincs- 
tartója megcsalta, mindjárt halálra itélte. A kis 
Mukknak annyit mondott, hogy életét nem 
bántja, hanem fogva marad mind addig, mig 
a másik titkot föl nem fedezi. A kis Mukk 
megvallott annyit, hogy a papucsban rejlik 
a titok, de hogy mikép köll vele bánni, arról 

hallgatott. A király mindjárt felpróbálta a 
papucsot és mint az eszeveszett ugy futko- 
sott fel s alá a kertben, és minthogy nem 
tudta megállitani, holtra fáradva rogyott le. 
A király elvette tőle a botot a papucssal 
együtt és kikergette országából. Az ország 
nem volt nagy, nyolcz óra multán tul volt a 
határon. | 

Minden embert utálva, Mukk letért a szo- 
kott utról, az erdőnek tartott, a vadon kiet- 
lenbe elveszve. Szomoru, halálos gondola- 
tokkal veszödve, végre egy hüvös patak 
mellett elaludt a fügefák árnyékában. Amint 
fölébredett, fölmászott az egyik fügefára 
és elkezdett a drága gyümölcsből kedvére 
lakozni. Azután szomját oltani lement a pa- 
takhoz; de hogy megrémült! . . . mikor két 
nagyra nőtt fülét és hosszu orrát megpillan- 
totta a viz tükrében. Nem hitt szemeinek, 
hozzájok kapott: biz ott volt az, mind a 
három. 

— Én igazán megérdemlem a szamár- 
füleket, mert szerencsémet mint a szamár 
magam gázoltam el! kiáltá Mukk. Busan járt 

fel s alá a fák alatt; idő vártával ismét a 
fügék után nyult és evett. 

De mennyire elcsodálkozott, midőn tör- 
ténetesen a fejét vakarva észre vette, hogy 

fülei kétfelől eltüntek. Nosza, oda futott ismét 
a patakhoz. Biz ugy volt az. Még egyszer 
segitett rajta az áldott természet, s még egy- 
szer kezébe adta az eszközt, mellyel magán 
segithet. Szedett hát a gyümölcsből annyit, 

amennyit elbirt és vissza fordult abba az or- 
szágba, honnan az imént csufosan kiüzték. 

Szándékosan leült a királyi palota ka- 
pujába. Nem köllött sok ideig várnia : jött a 
főszakács keresztül az udvaron. Műértő 
arcczal nézdelte az árukat. Rákerült a sor 
a Mukk fügéire is. Fölötte megtetszettek a 
szakácsnak. 

— Felséges egy falat! mondá a szakács ; 
hogy adod az egész kosarat? 

A kis Mukk nem kért sokat és igy-ha- 
mar megalkudtak ; ő pedig szedte-vette a sá- 
torfát és illa berek . . . 

A szakács, amint föladta az asztalra az 
utolsó csemegét, mind elbámultak rajta. Maga 
a király adott tulajdon kezével mindegyik 
vendégnek belőle, azután maga látott hozzá 
és bele harapott és nyelte, amint a száján 
betért. 

— Atyám! Mi lelt? kiáltott fel Amarka 
herczegnő. 

Mindenki a királyra tátotta a száját, ki- 
nek nagy fülei nőttek és orra kézzel fogható 
hosszura nyult. Az egész udvarnak is nagyra 

nött füle és orra. Képzelni lehet az átalános 
ijedséget. Minden orvost becsöditettek, de a 
sok labdacs és keverék nem segitett. 

Mukk látta, hogy az ő ideje elérkezett. 
Orvosi álruhában megjelent az udvarnál és 

egy füge, mit a herczegnö megevett, vissza 
fejleszté a megnyult fület és orrot. A király 
neki igérte minden kincsét, ha öt is meg- 
gyógyitja. A kincstárban, hova a király azért 
vezette, hogy válasszon, ami szemének-szá- 
jának tetszik, mindjárt felismerte botját és 
papucsait. Darab ideig járt fel s alá a kincs- 

tárban, mintha keresett volna valamit; de 
mikor a papucshoz ért, hirtelen bele bujt, 
s botját kezébe vevén, lerántá szakállát és a 
bámuló királynak megmutatkozott ismere- 
tes alakjában. 

— Füleid igy maradnak, mondá Mukk, 
hogy minden nap eszedbe jusson a kis Mukk, 
kinek hálátlansággal fizettél. Ezzel hármat 
fordult a sarkán és eltünt. 

Azóta nagy jóllétben, bár magánosan él 
abban a városban. Tapasztalásai után bölcs 
ember lett belöle, ki inkább csudálatot, mint 


gunyt érdemel. 
xk 


Ezt mesélte apám, én meg elmeséltem 
pajtásaimnak, és mi azután megbecsültük, 
köszöntünk neki szépen, mintha mufti (fő- 
pap) vagy kádi (főbiró) lett volna. 

GINA 


ADOMÁK. 


SÓÉRT meg paprikáért küldték a fiút, 
de csak egy tányért adtak hozzá, megma- 
gyarázván neki, hogy az egyik felébe tegye a 
sót, a másikba a paprikát. » Egy garas-ára sót lk 
szól be a Bandi gyerek a szatócsnál s bele 
méreti a tányérba. »No meg egy garas-ára 
paprikát !x — » Hát azt hová tegyük ?x kérdi a 
szatócs. — 3 Hát ide a másik felérelk S azzal 
megfordítja a tányért, s a fenekére méreti a 
paprikát. A só természetesen földre hullt. 
Haza megy s otthon átadja a felfordíitott tá- 
nyéron a paprikát. ) Hát a sót hová méret- 
ted?« kérdik töle, sejtve, mi történt. »Azt 
meg emidex — mond s azzal visszafordítja 
a tányért. Ekkor a paprika is a földre hullt. 

ik 

A fösvény vendéget hivott ebédre, de 
biz" az éhesen maradt. 

— Hát mikor lesz ismét szerencsém? 
kérdi a fösvény. 

— Akár mindjárt! válaszolt az éhes 

. A milliomos. 
. A bünhődés. 
. A becsület útja. 


e O N 


Er 


13. 
14. 


15 





ANN AOR 





ENGZ 





P ea 


KÖZKEDVELTSÉGÜ IFJUSÁGI IRATAI. 


Egy-egy keménykötésbe kötött 


s négy csinos képpel ellátott kötetnek 


ára 50 kr. 


A tengeren tul. 


. A milyen az ur, olyan a szol- 


gája. 


. A szokás hatalma. 

. Tiszteld atyádat és anyádat. 
. A becsületszó. 

10. 
11. 
12. 


A helgolandi fiú. 

A hű sziv. 

A jó tett is meghozza kamat- 
jait. 

A két hű barát. 

A magas északon. 


A megtért. 


16. 
17. 
18. 
19. 
20. 
21. 
22. 
23. 
24. 
25. 
26. 
27. 
28. 
29. 
30. 


31 


A munka jutalma. 

A szenvedések iskolája. 
A testvérek. 

Anyai szeretet. 

Az életbiztosítás. 

Az igazság napfényre jő. 
Az Inka kincse. 

Egy fedél alatt. 

Egy levél a Szentirásból. 
Hűség és álnokság. 

Ki mint vet, ugy arat. 
Királyfi. 

Loango. 

Mylord Cat. 

Próbák. 


Szegény és gazdag. 


AZ „Athenaeum“ kiadásában megjelent 


IFJUSÁGI IRATOK. 


SCHMIDT KRISTÓF 


IFJUSÁGI IRATAI. 


KÜLÖN KIADÁSBAN. 


DISZES KEMÉNY KÖTÉSBEN. 


Egy-egy kötet ára 70 krajczár. 


1. A piros tojások. — Genovéva. 

2. Mathild és Vilma. — Itha. 

3. A virágkosárka. — A kará- 
csony-éj. 

4. Fichénfels Henrik. — A 


kanári madár. 


5. Tanulságos beszélykék. 

6. Tannenburgi Róza. — A 
fiatal remete. 

7. Eustachius. — Márton, az 
öreg hegyi lakos. 

8. A jó Fridolin és a gonosz 


11. 


. A bárányka. 


Detrik. 


. A jó Orzsi. — A komlóvirág. 


— A galam- 
bocska. 


Pawlina a kaláíszszedő leány. 





Thalheim Etelka. — A kart- 


hausi kolostor. 


13. A virágkedvelők. — Reinhold 
Tófor. 

14. Klára. — A rózsatő. -- 
Walther Florentin. 

15. Timót és Philemon. — A 
drágakövek. 

16. Nándor. — A Wolfsbüh 


17. 
18. 


19. 


20. 


melletti kápolna. 


Jozafát. — A fülemile. 
A piros és a fehér rózsák. 


— A rajnai vizár. 

A vadon virágai. — Lajos. — 
Anzelmo. 
Schmidt 


Kristóf életrajza. 


— Szinjátékok. 





fe 


